Siop Sgiliau – Enjoy Swansea Bay - Joio Abertawe\nSiop Sgiliau 18 ac 19 Awst | Pabell Fawr ar Ffordd y Dywysoges yn Abertawe\nMae ein Siop Sgiliau yn gyfle i chi ddysgu sgil bwytho newydd mewn gwers ddwy awr gyda thiwtor talentog am ddim. Ni chodir tâl am y wers na’r deunyddiau a bydd y tiwtor yn arwain tri dysgwr drwy’r broses gyfan am ddwy awr. Gallwch gadw lle ar gyfer y sesiynau hyn o tua 8 o’r gloch ar fore dydd Sadwrn 18 Awst.\nEleni, rydym wedi cynnwys tiwtoriaid ar gyfer plant hefyd ac mae 4 cyfres o wersi ar gael mewn dwy sesiwn bob dydd. Ar y ddydd Sadwrn, gall plant dros 7 oed greu anifeiliaid ffelt gyda Helen Gill o’r busnes lleol, All Sewn Up Wales, www.allsewnupwales.co.uk neu greu pâr o siorts pyjamas gyda Nicola Ridd-Davies o The Little Stitchery Sewing Rooms yn Ystradgynlais, https://www.facebook.com/TheLittleSticherySewingRooms/.\nGallwch greu labeli bagiau wedi’u personoli gyda’r artist tecstilau Alison Moger www.mogerdesigns.com neu ddysgu sgiliau newydd er mwyn addurno bag calico mewn steil gyda Vivian Rhule. Ar y dydd Sul, bydd yr holl wersi’r un peth heblaw am y ffaith y bydd Natasha Morgan https://www.etsy.com/uk/shop/NatashaMorgan yn dod i mewn yn hytrach nag Alison Moger. Bydd yr artist doliau lleol Natasha yn helpu’r plant i greu bachau drws gan ddefnyddio pwythi brodwaith traddodiadol.\nAr gyfer yr oedolion, mae gennym amrywiaeth helaeth o hen sgiliau pwytho a rhai newydd. Ddydd Sadwrn 18 Awst a dydd Sul 19 Awst, bydd gennym gyfle i ddysgu gwaith du gan Karen Wise, sy’n aelod hirsefydlog o Carmarthen Creative Stitchers (yn gangen o Urdd y Brodwyr gynt) a Stitching Botanicals. Bydd hi’n dysgu dosbarth sy’n addas i bobl sy’n newydd i’r dechneg gymhleth hon a phwythwyr profiadol sy’n chwilio am her fel ei gilydd. Bydd Karen yn defnyddio gwehyddiad llyfn neu ddefnyddiau safonol ac edau gotwm/sidan gyfrodedd; mae’r deunyddiau’n syml ond bydd cyngor technegol ar y diwrnod yn sicrhau canlyniadau da.\nGyda Penny Williams, bydd cyfranogwyr yn dysgu technegau sylfaenol crychu. Byddant yn dysgu sut i frodio ar ddeunydd cotwm crychog. Darperir y defnydd a’r edeifion brodwaith ynghyd â’r nodwydd briodol. Os bydd digon o amser, gellir gwnïo stribedi ychwanegol o ddefnydd cotwm ar y gwaith wedi’i grychu i greu cas pert i ddyfais. Mae Penny Williams wedi mwynhau creu gwaith crychu ers dros 30 o flynyddoedd ac mae hi hefyd yn wniadwraig brofiadol iawn. Dewch i ymuno â Nia Rhind www.nia-crossstitch.com i fwynhau croesbwytho cyfoes. Mae hi wedi dylunio a phwytho cit matiau diodydd newydd, yn arbennig ar gyfer y digwyddiad, yn seiliedig ar fwynhau paned o de. Bydd y myfyriwr yn derbyn cit llawn a bydd e’n cael ei arwain drwy’r prosiect. Ar ddiwedd y sesiwn, bydd Nia yn dangos i’r myfyrwyr sut i docio’r defnydd a’i roi ar y mat diod gwag i gwblhau’r prosiect.\nCarol Bartlett www.sewlovelypenarth.com Bydd gweithdy Carol yn archwilio brodwaith symudiad rhydd er mwyn creu llun ar thema gwnïo traddodiadol. Gall myfyrwyr ddewis cynllun lliwiau o amrywiaeth o ddefnyddiau ac addurnau hyfryd a dysgu sut i addurno defnydd ag appliqué a gwnïo’r llinellau i greu eu lluniau. Graddiodd Carol o’r brifysgol gyda BA (Anrhydedd) mewn Dylunio Tecstilau. Yn 2015, enillodd Sew Lovely wobr cylchgrawn Sew am ‘Y Siop Manion Gwnïo Orau yng Nghymru’ ar ôl i’w ddarllenwyr bleidleisio drosti. Alison Deer “Broetshis Defnydd Bach”– Byddwch yn creu broetshis bach gyda thair neu bedair haen o ddefnydd gan ddefnyddio gwlân neu sidan ffeltiog, wedi’u cau â botwm neu addurniadau eraill. Torrir y defnydd gan ddefnyddio peiriant torri â dei neu gellir ei dorri â llaw gan ddefnyddio templed.\nYchydig o diwtoriaid yn unig fydd gennym ddydd Sadwrn, Roberta Daniel – bydd Roberta yn cynnig cyfle i fyfyrwyr ddysgu’r grefft o wehyddu gleiniau. Mae hi’n bwriadu defnyddio glain “dau-dwll” i ddangos sut y gellir ei addurno gan wehyddu gleiniau o’i gwmpas. Mae Roberta wedi bod yn creu gemwaith ers dros 30 o flynyddoedd. Agorodd ei siop gyntaf ger Llandeilo 25 o flynyddoedd yn ôl ac mae hi bellach yn rheoli Little Gem yn Southgate. Bydd Monica ac Isobelle o Cutting Edge Textiles yn cynnal gweithdy a fydd yn canolbwyntio ar greu cefndir diddorol gan ddefnyddio delweddau wedi’u hargraffu a phwytho â llaw. Bydd gan gyfranogwyr gyfle i ddysgu sut i argraffu ar ddefnydd gyda stensiliau a sgriniau Thermofax gan ddefnyddio paent acrylig a ffabrig. Byddant yn creu defnyddiau â chefndiroedd ar thema’r môr ynghyd â delweddau o brif wrthrych. Gellir gwella’r rhain wedyn gan bwytho â llaw i greu croglen fach. Bydd Natasha Middleton o Sew Swansea www.sewswansea.co.uk yn cynnal gweithdy yn ei harddull unigryw ei hun er mwyn i chi greu broetsh wedi’i phersonoli gan ddefnyddio brodwaith â llaw. Mae gan Natasha ei stiwdio ei hun yn Oriel Elysium, Stryd y Berllan, yng nghanol dinas Abertawe ac mae hi’n cynnig amrywiaeth o ddosbarthiadau yno, o sesiynau unigol i grwpiau a hyd yn oed partïon cyn priodi!\nDdydd Sul, byddwn yn croesawu’r menywod o Swansea Bay Yarns http://www.swanseabayyarns.co.uk/ Bydd Morgan a Helen yn cynnig cyfle i fyfyrwyr ddysgu crosio Tiwnisaidd. Mae hon yn arddull wahanol o grosio a dangosir i fyfyrwyr y technegau sylfaenol fel y byddant yn gallu creu lliain ymolchi neu glwtyn llestri. Bydd Morgan yn darparu defnydd cotwm hyfryd i’w creu; hi yw perchennog Swansea Bay Yarns ac mae hi wedi bod yn ddigon ffodus i droi ei brwdfrydedd dros wau a chrosio yn noddfa i bobl sy’n dwlu ar wlân. Mae’r siop yn ardal breswyl San Helen, yn agos at Neuadd y Ddinas Abertawe.\nTiwtoriaid dydd Sul – dysgwch gan Jo Miller – Bydd Jo yn dangos i fyfyrwyr sut i greu cerdyn gan ddefnyddio clytwaith plygu Japaneaidd. Gellir defnyddio’r bloc fel cerdyn cyfarch neu ei ddefnyddio i wneud bagiau, blychau, llieiniau cul a hyd yn oed cwiltiau. Gellir creu’r clytwaith gan ddefnyddio peiriant neu drwy wnïo â llaw. Mae Jo wedi bod yn gwnïo a gwau ers ei bod yn 4 oed a dechreuodd hi wnïo gyda pheiriant pan oedd hi’n 9 oed. Mae hi wedi rheoli ei busnes crefftau ei hun, gan gyflenwi amrywiaeth o orielau a siopau anrhegion ac mae hi wedi dysgu dosbarthiadau clytwaith ers dros 10 mlynedd. Mae Jane Dorsett wedi bod yn diwtor tecstilau (BA Anrhydedd) TAR ers 20 o flynyddoedd ac mae hi wedi dysgu gweithdai addysg oedolion ac ar ei liwt ei hun yn y DU a Chanada a hi yw cydlynydd Torfaen Textile Artists. Bydd hon yn sesiwn ragflas anffurfiol a fydd yn cyflwyno myfyrwyr i sawl techneg o greu rỳg garpiau. Dewch i ymlacio, cael hwyl a chwarae gydag amrywiaeth o ddefnyddiau a chreu blodyn neu rỳg bach ar ffurf cerdyn post. Darperir yr holl offer a defnyddiau felly dewch â’ch creadigrwydd a’ch brwdfrydedd yn unig! A phrynhawn dydd Sul, bydd Esyllt Jones yn dangos i fyfyrwyr sut i greu defnydd â phapur brown. Dylai digon o samplau gael eu darparu yn y gweithdy ar gyfer cyfranogwyr a bydd Esyllt yn helpu’r myfyrwyr i gwblhau o leiaf un eitem. Mae Esyllt yn aelod sefydlol o Grŵp Tecstilau Itchy Fingers https://www.instagram.com/if_textiles_group/ ac mae hi bellach yn gadeirydd. Mae ganddi ddiploma Cwrs Tecstilau City and Guilds, mae hi’n gadeirydd ar gyfer Cymdeithas Brodwyr Cymru ac yn llefarydd cyfrwng Cymraeg ar gyfer yr Ŵyl.\nDyma benwythnos bendigedig sy’n llawn cyfleoedd pwytho!\nAm fwy o wybodaeth am Ŵyl Bwytho Abertawe 2018, gallwch ymweld â’r wefan neu ewch i dudalen Facebook yr ŵyl am y newyddion diweddaraf.


Chalcolithig - Wicipedia\nMae cyfnod y Chalcolithig (Groeg: khalkos + lithos 'carreg gopr') neu Oes y Copr (a elwir hefyd yn Eneolithig (Aeneolithig)), yn gam yn natblygiad diwylliant y ddynolryw a welodd ymddangosiad graddol yr offer metel cyntaf a ddefnyddid ochr yn ochr ag offer carreg. Mae'r term(au) a'i ddefnydd gan archaeolegwyr yn amrywio'n fawr.\n55 g CC\nYn draddodiadol mae llenyddiaeth archaeoleg Ewropeaidd yn osgoi defnyddio'r term 'chalcolithig' (gan ddefnyddio'r term 'Oes y Copr' yn ei le), tra bod archaeolegwyr yn y Dwyrain Canol ar y llaw arall yn ei ddefnyddio'n rheolaidd. Y rheswm am hynny yw bod y chalcolithig wedi dechrau'n gynharach o lawer yn yr ardal honno, tra bod y newid o'r cyfnod chalcolithig byr a gafwyd yn Ewrop i Oes yr Efydd yn llawer mwy sydyn (am fod y dechnoleg newydd wedi dod i Ewrop o'r Dwyrain Canol).\nMae'r cyfnod yn un o drawsnewid rhwng y Neolithig (Oes y Cerrig) ac Oes yr Efydd, sy'n gorwedd y tu allan i'r hen system tair oes ar gyfer Cynhanes. Ymddengys fod pobl yn araf i ddefnyddio copr, efallai'n bennaf am ei bod yn fetel gymharol brin a meddal, a'i bod wedi cael ei chymysgu gyda thun a metelau eraill yn gynnar iawn; ffaith sy'n ei gwneud hi'n anodd i wahaniaethu rhwng y gwahanol diwylliannau Chalcolithig a'u dosbarthu'n drefnus.\nY canlyniad yw bod y term yn tueddu i gael ei ddefnyddio mewn rhai lleoedd yn unig, yn bennaf yn ne-ddwyrain Ewrop a gorllewin a chanolbarth Asia (o tua'r 4ydd milenniwm CC ymlaen). Fe'i defnyddir weithiau i ddisgrifio rhai o wareiddiaid yr Amerig yn y cyfnod yn union cyn dyfodiad yr Ewropeiaid yn ogystal.\nO 4300 i 3200 CC yn y cyfnod Chalcolithig, mae Gwareiddiad Dyffryn Indus yn dangos cyfatebiaethau ceramig gyda diwylliannau cynnar de Tyrcmenistan a gogledd Iran, sy'n awgrymu teithio a masnachu ar raddfa sylweddol.\n↑ Parpola, Asko: Study of the Indus Script, tud. 2, 3.\nWedi dod o "https://cy.wikipedia.org/w/index.php?title=Chalcolithig&oldid=10972955"


Chwyldroi Technegau Pelydrau Clwstwr - Prifysgol Abertawe\nRydym ni’n chwyldroi technegau pelydrau nanoronynnau\nYn y 1980au cynnar, dyluniwyd cyfarpar i gynhyrchu pelydryn o ronynnau aml-atom bach iawn, o’r enw clystyrau.\nSylweddolodd ymchwilwyr yn fuan y gellid gosod pelydryn o’r clystyrau hyn (nano-ronynnau) mewn siambr wactod ar arwyneb solid i greu haen denau o ddeunydd nano-strwythuredig.\nGellid defnyddio’r arwynebau nano-strwythuredig hyn fel catalyddion ar gyfer adweithiau cemegol;templedi ar gyfer cynhyrchu nano-strwythurau;ac er mwyn dal moleciwlau biolegol, er enghraifft, celloedd canser yn y gwaed.\nEr hynny, problem adnabyddus ynghylch dull y pelydryn clwstwr yw arddwysedd cyfyngedig y pelydrau sy’n arwain at gyfradd araf o ddyddodi.\nEr mwyn goresgyn y broblem hon, datblygodd ymchwilwyr o Brifysgol Abertawe, dan arweiniad yr Athro Richard Palmer, beiriant newydd o’r enw’r Matrix Assembly Cluster Source (MACS).\nMae’r MACS yn wahanol i beiriant pelydrau clwstwr traddodiadol mewn dwy brif ffordd:\nDefnyddir cryo-fatrics wedi’i rewi er mwyn oeri’r atomau, sy’n arwain at ffurfio clwstwr yn fwy effeithlon.\nDefnyddir pelydryn ïon egnïol er mwyn creu rhaeadr o wrthdrawiadau rhwng yr atomau, sydd yn ei hanfod yn ‘taflu’r’ clystyrau ar yr arwyneb o ddewis.\nGyda’i gilydd, mae’r ddau syniad hyn yn creu cysyniad y MACS.\nDerbyniodd Richard a’i dîm gymorth gan Ymddiriedolaeth Leverhulme, Cyngor Ymchwil Peirianneg a'r Gwyddorau Ffisegol (EPSRC) ac Innovate UK er mwyn datblygu prototeip y MACS ynghyd â chyfres o gyfarpar ymarferol gwell.\nDefnyddir y MACS yn bennaf er mwyn creu catalyddion y gellir eu defnyddio mewn nifer o brosesau diwydiannol fel creu tanwydd hydrogen cynaliadwy (drwy ddefnyddio clystyrau cobalt fel catalydd) a thrin dŵr (drwy ddefnyddio clystyrau arian fel catalydd).\nHefyd, gellir defnyddio’r MACS er mwyn:\nGwella ymatebion gan synwyryddion nwy.\nCynhyrchu dotiau cwantwm sy’n rhyddhau goleuni sy’n hanfodol i ddyfeisiau optegol ac electronig y dyfodol (prosiect y mae Richard yn gweithio arno gyda Phrifysgol Grenoble).\nDal proteinau mewn biosglodion diagnostig heb label.\nGwneud clystyrau amlswyddogaethol ar gyfer therapi canser gyda delweddu MRI.\nMae’r dechneg MACS yn addawol ar gyfer cymwysiadau gweithgynhyrchu oherwydd bod ganddi sawl mantais dros dechnegau mwy traddodiadol.\nNid yw’r dechneg yn cynnwys toddyddion ac felly mae’n fwy cyfeillgar i’r amgylchedd o’i chymharu â’r technegau presennol.\nMae’r dechneg yn fanwl gywir yn yr ystyr y gellir dewis cyfansawdd y clystyrau gyda gofal, ac mae’r clystyrau sydd wedi’u cynhyrchu a’u gosod yn foel a heb ddifwynwyr sy’n gallu amharu ar eu perfformiad.\nGellir gosod y pelydryn o glystyrau ar bob math o arwyneb.\nMae Richard a’i dîm yn agored i weithio gyda phartneriaid diwydiannol a chydweithwyr er mwyn archwilio cymwysterau penodol lle mae amlbwrpasedd, cywirdeb a rhinweddau gwyrdd y dechneg MACS yn gallu dwyn ffrwyth fwyaf.\nMwy o wybodaeth am MACS\nAthro Richard Palmer\nCanolfan Nano Iechyd\nRhagor o wybodaeth am yr ymchwil hon ac erthyglau eraill gan Professor Richard Palmer\nData-driven simulation and characterisation of gold nanoparticle melting / Claudio Zeni, Kevin Rossi, Theodore Pavloudis, Joseph Kioseoglou, Stefano de Gironcoli, Richard Palmer, Francesca Baletto, Nature Communications, Volume: 12, Issue: 1\nFrom amorphous to ordered: Structural transformation of Pd nanoclusters in 1-pentyne hydrogenation reactions / Kuo-Juei Hu, Peter R. Ellis, Christopher M. Brown, Peter T. Bishop, Richard Palmer, Journal of Catalysis 2021\nImportance of Defective and Nonsymmetric Structures in Silver Nanoparticles / David Loffreda, Dawn M. Foster, Richard Palmer, Nathalie Tarrat, The Journal of Physical Chemistry Letters 2021\nEdrychwch ar erthyglau eraill gan Professor Richard Palmer


Lladron banc yn gadael yn waglaw - North Wales Live\nLladron banc yn gadael yn waglaw\nTorrodd lladron i mewn i fanc ond gadawsant yn waglaw. Torrasant i mewn i fflat gwag tu ôl i'r banc Barclays yn Abergele.\n10:45, 11 MAR 2011\nTorrodd lladron i mewn i fanc ond gadawsant yn waglaw. Torrasant i mewn i fflat gwag tu ôl i'r banc Barclays yn Abergele. Wedyn defnyddiasant peiriannau llifanu ongl i dorri drwy'r wal mewnol er mwyn torri i mewn i'r banc ei hun i geisio dwyn o'r peiriant arian, ond ni lwyddasant, a gadawsant drwy allanfa argyfwng.\nMae Heddlu Gogledd Cymru nawr yn archwilio'r cais i ladrata a ddigwyddodd yn gynnar bore ddoe, ac roedd heddweision ddoe yn archwilio'r man ac yn astudio ffilmiau camera cylch cyfyng, a gofynnir i unrhyw dystion ffonio 0845 607 1001 (Cymraeg), 0845 607 1002 (Seasneg) neu Crimestoppers ar 0845 555111, neu 101.


Effeithlonrwydd pridd yn ganolog i reolaeth fferm mewn busnes da byw cymysg yn Wrecsam | Farming Connect\nEffeithlonrwydd pridd yn ganolog i reolaeth fferm mewn busnes da byw cymysg yn Wrecsam\nMae cyngor arbenigol i wella effeithlonrwydd pridd yn paratoi’r ffordd i wella cynhyrchiant a phroffidioldeb ar fferm gymysg ger Wrecsam.\nMae Wil Evans a’i deulu ifanc sy’n ffermio yn Lower Eyton, Bangor Is y Coed mewn partneriaeth â’i rieni, Mr a Mrs John Evans, yn dweud ei fod wedi cael budd o brosiect Cyswllt Ffermio sy’n edrych ar effeithlonrwydd pridd, gwasgaru tail organig a defnyddio gwrtaith mewn modd mwy penodol.\nMae’r fferm âr a da byw cymysg yn ymestyn dros 500 erw, a chynhaliwyd diwrnod agored yno’n ddiweddar i rannu canfyddiadau a chyngor arbenigol gan ddau ffigwr blaenllaw yn y diwydiant.\nBu Chris Duller, ymgynghorydd glaswelltir ar ran Agriplan Cymru, yn gweithio gyda Gareth Foulkes o Ymddiriedolaeth Dyfrdwy Cymru mewn partneriaeth â United Utilities i gynnig cipolwg, nid yn unig ar wella cynhyrchiant pridd, ond hefyd ar fanteision sicrhau bod tir mewn cyflwr da, gan wella’r buddion amgylcheddol i nentydd ac afonydd.\n“Pan fo strwythur da i’r pridd, mae’r tir mewn gwell lle i allu gwrthsefyll llifogydd a sychder, mae mwy o laswellt yn tyfu, llai o chwyn yn ymddangos yn y llystyfiant ac mae cynhyrchiant y cnydau’n cynyddu. Mae hynny bob amser yn newyddion da i ffermwyr,” eglurodd Gareth Foulkes, sy’n gweithio ym maes glaswelltir a chynhyrchu cnydau yn nalgylch y Dyfrdwy.\n“Mae ffermio, glaswellt, cnydau a dyfrgyrsiau’n mynd law yn llaw yn yr ardal hon, felly rydym bob amser yn awyddus i weithio ar ddigwyddiadau ar y cyd i amlygu sut allwn gynorthwyo’n gilydd. Mae ffermwyr wedi bod yn gwarchod ein hardaloedd cefn gwlad ers cenedlaethau, ac mae’n bosibl bod rhai o’r dulliau modern o ymdrin â chwyn a phlaleiddiaid wedi bod yn niweidiol i’r amgylchedd yn y gorffennol.\n“Trwy ddeall a derbyn mwy o wybodaeth ynglŷn ag ansawdd ein pridd, mae ffermwyr yn gallu rheoli plâu megis gwlithod a chwyn megis brwyn, dail tafol a danadl poethion mewn modd sy’n fwy caredig i’r amgylchedd. Mae hyn hefyd yn helpu i leihau’r broblem o blaleiddiaid a dŵr ffo sy’n cynnwys gwaddodion a maetholion yn mynd i mewn i’r system ddŵr. Mae priddoedd iach yn fwy cynhyrchiol ar gyfer y ffermwr, gan ddal gafael ar faetholion a phlaleiddiaid yn well. Golyga hyn nad oes rhaid i gwmnïau dŵr wario cymaint o arian ar drin dŵr, gan gadw’r costau i lawr ar gyfer eu cwsmeriaid,” eglurodd Gareth.\nMae fferm Lower Eyton yn tyfu gwenith gaeaf, haidd gaeaf, haidd gwanwyn ac india-corn porthiant yn ystod y flwyddyn. Mae’r pridd sy’n draenio’n rhydd yn cynnwys clai trymach ger cae ras Bangor Is y Coed a gwaddodion a thywod mewn mannau eraill ger y dŵr. Mae 300 o wartheg bîff yn cael eu pesgi ar y fferm a’u gwerthu pan fyddant oddeutu 28 mis oed ym Marchnad Croesoswallt, ac mae menter wyau maes 5,000 o ddofednod yn gwerthu i frand arbenigol a’u gwerthu trwy Waitrose.\nYn ystod y digwyddiad agored ar fferm Lower Eyton, cafodd 30 o ffermwyr ac ymwelwyr gipolwg ymarferol o asesu’r pridd mewn nifer o gaeau ar fferm y teulu Evans.\nEglurodd yr ymgynghorydd glaswelltir, Chris Duller: “Ar ôl samplu’r pridd ac edrych ar y lefelau ffosffad, potash a pH, gallwn wedyn roi cynllun manwl at ei gilydd i fodloni gofynion caeau unigol. Bydd hyn yn golygu y bydd modd targedu tail a maetholion a brynir i mewn tuag at feysydd penodol sy’n cynnig manteision i broffidioldeb y fferm.”\n“Yma ar fferm Lower Eyton, mae Wil a’r teulu wedi bod yn samplu pridd ers nifer o flynyddoedd, ond hyd yn oed ar fferm âr a glaswelltir cymysg blaengar fel hon, mae lle i wella bob amser. Dim ond rhan o’r stori yw cemeg y pridd - mae’n rhaid ni sicrhau bod strwythur a bioleg y pridd hefyd mewn cyflwr da,” eglurodd Chris Duller.\nAllan ar gaeau Lower Eyton, eglurodd yr arbenigwr glaswellt bod trin eich pridd eich hun yn cynnig nifer o fanteision i’r penderfyniadau a wneir ynglŷn â phlannu, pori a chynaeafu. Wrth balu troedfedd sgwâr o dywyrch, roedd nifer y pryfed genwair a welwyd yn y pridd yn creu sianeli draenio yn ardderchog, meddai Chris.\n“Roedd modd gweld pa mor iach oedd y pridd o ran nifer y pryfed genwair a welwyd, ac roedd modd gweld strwythur da i’r pridd a dyfnder gwreiddio effeithlon. Hyd yn oed mewn cae o wreiddiau wedi’u pori ganol gaeaf, lle byddech yn disgwyl gweld cywasgiad pridd, gwelwyd strwythur ac ansawdd iach.\n“Mae’r pridd yn iach yma ar y cyfan, a gyda’n dadansoddiad manwl, bydd Wil yn gallu gwella effeithlonrwydd y pridd mewn rhai o’r mannau sydd angen sylw pellach. Mae’n awyddus i edrych ar ffermio manwl gywir, ac mae’r prosiect hwn wedi rhoi mwy o wybodaeth iddo allu symud ymlaen,” eglurodd Chris.\nMae argymhellion ar gyfer y fenter fferm yn cynnwys symud oddi wrth brynu gwrtaith yn rheolaidd i brynu gwrtaith yn seiliedig ar statws y pridd a gofynion unigol y cnwd a heuwyd. Bydd hyn yn golygu y bydd y busnes yn cael yr elw gorau posib o’r buddsoddiad. Amcangyfrifwyd bod y tail sy’n cael ei gynhyrchu ar y fferm werth oddeutu £1,019 am y tail dofednod a £4,580 am y tail gwartheg. Mae’n hanfodol felly i sicrhau bod maetholion y deunydd organig yma’n cael eu defnyddio yn y modd mwyaf effeithiol ac effeithlon ar y tir fferm.\nI gloi, dywedodd Chris Duller: “Un o’r prif negeseuon i ffermwyr yw y bydd pridd iach yn fwy parod i wrthsefyll hinsawdd sy’n newid. Gwnewch reolaeth pridd yn flaenoriaeth. Profwch y pridd, trefnwch ddadansoddiad slyri, sicrhewch fod y swm cywir o faetholion yn mynd i’r lle iawn ar yr adeg iawn a byddwch ar y trywydd iawn.”\nMae Cyswllt Ffermio yn brosiect sydd wedi derbyn cyllid trwy Gymunedau Gwledig Llywodraeth Cymru - Rhaglen Datblygu Gwledig 2014-2020, a ariennir gan Gronfa Amaethyddol Ewrop ar gyfer Datblygu Gwledig a Llywodraeth.


BBC - Dathlu ar draws y byd\nDiweddarwyd: Dydd Mawrth, 1 Mawrth 2011, 07:14 GMT\nDathlu ar draws y byd\nBydd Catherine Zeta Jones yn derbyn anrhydedd arall yn Efrog Newydd\nBu Cymry'n dathlu Dydd Gŵyl Dewi yma ac ar draws y byd.\nFel rhan o'r dathliadau, roedd gorymdeithiau yng Nghaerdydd a Wrecsam, ond cafodd yr achlysur ei nodi hefyd o China i Efrog Newydd.\nBu Tywysog Cymru yn ymweld â Choleg Llanymddyfri lle aeth i eisteddfod arbennig a hefyd yn cwrdd â busnesau lleol sy'n rhan o Gynllun Mynyddoedd y Cambrian i hybu diwydiannau cefn gwlad yr ardal.\nMae'n Wythnos Cymru yn yr Unol Daleithiau a bu llawer o ddigwyddiadau yno yn ogystal.\nYn Efrog Newydd, fe gafodd yr actores o Abertawe, Catherine Zeta Jones - a gafodd ei hanrhydeddu gyda'r CBE ym Mhalas Buckingham yr wythnos ddiwethaf - anrhydedd arall am ei gwaith i hybu Cymru o amgylch y byd.\nCafodd y wobr ei chyflwyno iddi gan Gymdeithas Dewi Sant Efrog Newydd yn eu cinio blynyddol.\nAgorodd arddangosfa arbennig gan y ffotograffydd o Gymru, Cambridge Jones, yn Los Angeles, gyda darluniau o Katherine Jenkins, Bryn Terfel, Ioan Gruffudd a Michael Sheen yn eu plith.\nDywed Dr Barry Morgan mai'r her yw "gorfoleddu yn ein hunaniaeth" heb ddod yn "genedlaetholgar gul"\nYma yng Nghymru roedd mudiad Cadw yn cynnig mynediad am ddim i'w holl gestyll ac adeiladau hanesyddol eraill wrth i'r Prif Weinidog, Carwyn Jones, ddweud yn ei neges Gŵyl Dewi y bydd Cymru'n parhau i ddefnyddio'i hanes a'i threftadaeth i ddenu ymwelwyr.\n"Bu hwn yn gyfnod anodd i'r economi yng Nghymru," meddai, "ond does gen i ddim amheuaeth fod hon yn wlad gyda dyfodol gwych o'i blaen."\nYn ei bregeth Gŵyl Dewi yng nghapel Prifysgol Cymru y Drindod Dewi Sant yn Llanbedr Pont Steffan nos Fawrth, bydd Dr Barry Morgan yn dweud mai'r her sy'n wynebu Cymru yw sut i ddiogelu ei hunaniaeth heb ddod yn "genedlaetholgar gul".\nDraw yn China, roedd Wythnos Cymru yn nhalaith Chongqing yn canolbwyntio ar ddiwydiant ac addysg, ac yn Llundain, daeth gwahoddiad i flasu bwyd a diod o Gymru mewn stondinau arbennig yn Marble Arch ac Oxford Street.\nYn Ne Korea, bu Rhiannon Williams a'i phlant Branwen a Berwyn yn gwneud cacennau cri ac yn mynd â nhw i'r ysgol leol i'w rhannu gyda chydweithwyr a chyfeillion Rhiannon yno.\nMae'r dathlu wedi digwydd yn gynnar yn Dubai lle bu cyfarfod o'r Gymdeithas Gymraeg yno ar Chwefror 25.\nAeth dros 300 o bobl i'r digwyddiad gan godi arian at elusennau yng Nghymru a Dubai.\n'Ymfalchïwch mewn Cymreictod'


AS / MS Pencampwr Rhywogaethau ar gyfer y Gylfinir.\nAr ôl derbyn y gwahoddiad i ddod yn Bencampwr Rhywogaethau Cymru ar gyfer y gylfinir yn ôl yn 2016, rwy’n falch iawn o fod yn ysgrifennu’r rhagair ar gyfer Cynllun Gweithredu Cymru ar gyfer Adfer y Gylfinir, a baratowyd yn ofalus gan Gylfinir Cymru / Curlew Wales.\nRwy'n byw yng Ngogledd Cymru ac yn ei chynrychioli. Y rhostiroedd yn y rhan hyfryd hon o'r wlad sydd â’r boblogaeth fwyaf o gylfinirod bridio yng Nghymru. Yn anffodus, yn ystod y blynyddoedd diwethaf, mae'r rhywogaeth wedi gweld dirywiad sylweddol ac mae'n diflannu o bob ardal yr ucheldir. O'i roi yn ei gyd-destun, ers 1993, mae'r boblogaeth yng Nghymru wedi gostwng dros 90% ac mae'n gostwng ~6% bob blwyddyn, ac mae bygythiad o golli’r rhywogaeth ar lefel gwlad erbyn 2033. Mae cyflwr y rhywogaeth hon yn ychwanegiad trist iawn i'r argyfwng natur rydym ni nawr yn ei wynebu yng Nghymru a rhannau eraill o'r DU.\nRhestrir y gylfinir fel bod ‘dan beth bygythiad’ yn fyd-eang ar Restr Goch Rhywogaethau dan Fygythiad yr Undeb Rhyngwladol dros Gadwraeth Natur, ac mae'n aderyn ar y Rhestr Goch o Adar o Bryder Cadwraethol yng Nghymru. Mae'r adroddiad ‘Cyflwr Adar yng Nghymru 2018’ yn atgyfnerthu'r dirywiad cronig ac yn nodi nad oes unrhyw awgrym o'r duedd hon yn gwastadu.\nOherwydd difrifoldeb argyfwng y gylfinir, ysgogodd hyn ‘alwad am gymorth’. Ym mis Ionawr 2018, cynhaliwyd cynhadledd y gylfinir yng Nghymru yn Llanfair-ym-Muallt. Daeth 120 o gyfranogwyr o bob rhan o’r sectorau cadwraeth, ffermio, anifeiliaid hela a pholisi gwledig yng Nghymru. Arweiniodd hyn at weithdai rhanbarthol a sefydlu Gylfinir Cymru / Curlew Cymru. Ym mis Mehefin 2019, mynychais yr uwchgynhadledd gyntaf erioed ar gylfinirod yn y DU yn 10 Stryd Downing, ochr yn ochr â Lewis Macdonald ASA, Pencampwr Rhywogaethau ar gyfer y gylfinir yn Senedd yr Alban; Jake Berry AS, Pencampwr Rhywogaethau ar gyfer y gylfinir yn San Steffan; a chynrychiolwyr o Gylfinir Cymru – Patrick Lindley, Uwch-adaregydd Cyfoeth Naturiol Cymru, ac Amanda Perkins, prosiect Gwlad y Gylfinir. Yn yr uwchgynhadledd, clywsom y bydd angen digon o adnoddau i gynghori, i annog ac i gynorthwyo grwpiau o ffermwyr i ddod ynghyd i ddarparu, i fonitro ac i hyrwyddo gylfinirod a bioamrywiaeth ar draws tirweddau, a bod angen deall y nifer o fanteision i sawl rhywogaeth o arbed gylfinirod o safbwynt gwydnwch ecosystemau, diwylliant a threftadaeth naturiol.\nClywsom hefyd ein bod yng Nghymru ar adeg dyngedfennol o ran gylfinirod sy’n bridio, ac mae’n bosibl mai 15 mlynedd yn unig sydd gennym ar ôl. Dylai pob un ohonom fod yn rhan o’r gwaith o gyd-ddylunio cynllun, gyda phrofion a threialon, ac o’i gwneud yn ofynnol cael mecanwaith yn seiliedig ar anghenion ar gyfer taliadau i ffermydd, sef dull CAMPUS; a bod angen i ni gydlynu camau gweithredu, gan weithio ar raddfa a chyda'n gilydd, gan gynnwys asiantaethau statudol ac ar draws y DU. Pwysleisiais bwysigrwydd hanfodol bod Llywodraeth Cymru a Llywodraeth yr Alban yn cael eu gwahodd i gymryd rhan yn llawn ar unwaith pan roddir y cyfrifoldeb i DEFRA neu unrhyw asiantaeth yn y DU o ddatblygu dull ledled y DU o ddiogelu’r gylfinir.\nMae cân unigryw a nefolaidd y gylfinir yn sain gyfarwydd sydd wedi'i gwreiddio'n ddwfn yn ein diwylliant. Mae'n hanfodol ein bod, trwy'r cynllun gweithredu hwn, yn gweithredu gyda'n gilydd nawr i atal yr adar hardd hyn rhag mynd i ddifodiant dros y degawd nesaf.


Rhieni yn pryderu dros Addysg Gymraeg yn Sir Ddinbych\nCategori: Addysg, Iaith\nYsgol Glan Clwyd yn rhan o'r ail strwythuro\nCafodd cangen newydd o Gymdeithas Rhieni dros Addysg Gymraeg ei sefydlu yn Sir Ddinbych fel ymateb i ‘gyfres o benderfyniadau cyfeiliornus gan y Cyngor a fydd yn gwanychu darpariaeth addysg cyfrwng Cymraeg yn y sir.’ yn ol y Mudiad.\nMae yna gynlluniau i uno dwy ysgol gynradd yn ardal Rhuthun, sef Ysgol Pentrecelyn, sy’n Ysgol Gymraeg Categori 1 ac Ysgol Llanfair Dyffryn Clwyd sy’n Ysgol Ddwyieithog Categori 2. Awgrym y Cyngor Sir yw sefydlu ysgol ardal ddwyieithog i wasanaethu’r gymuned.\nMynychu ysgol agosach\nMae’r cyhoeddiad y bydd yn rhaid i ddisgyblion ardaloedd Prion, Saron a Llanrhaeadr yn awr fynychu’r ysgol uwchradd addas agosaf atynt., sef Ysgol Uwchradd Ddwyieithog Brynhyfryd, Rhuthun yn hytrach na Ysgol Glan Clwyd, Llanelwy sy’n Ysgol Gyfun Gymraeg. Mae’r newid hwn yn golygu y byddai’n rhaid i deuluoedd dalu am gost cludiant i dderbyn Addysg Gymraeg yn Ysgol Glan Clwyd, ac yn rhoi terfyn ar bolisi a fu mewn lle ers sefydlu Cyngor Sir Ddinbych.\nWrth ymateb, dywedodd Elfed Williams ar ran RhAG Sir Ddinbych, “Mae diffyg arweiniad a gweledigaeth y Cyngor dros y misoedd diwethaf wedi prysuro’r angen dros sefydlu troedle yma gan RhAG.Ar hyn o bryd ymddengys bod methiant ar eu rhan i gydnabod bod yna wahaniaethau sylfaenol rhwng addysg Gymraeg ac addysg ddwyieithog."\nYchwanegodd Elfed Williams, "Tristwch mawr yw gweld arwyddion bod Polisi Addysg Gymraeg sir a fu’n grud i arloeswyr mudiad yr Ysgolion Cymraeg yn dechrau simsanu. Bydd y gangen yn gweithio i amlygu’r methiannau hynny er mwyn sicrhau cyfle cyfartal i bawb sy’n dymuno cael mynediad at addysg Gymraeg yn Sir Ddinbych.”\nCynhelir cyfarfod swyddogol cyntaf RhAG Sir Ddinbych yn Ysgol Bro Cinmeirch ar Chwefror 25ain am 7.30YH. Estynnir croeso cynnes i rieni holl ysgolion Cymraeg Sir Ddinbych.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.net\nLlyfryn i hyrwyddo’r iaith Gymraeg mewn busnesau yng Ngheredigion\non 03/10/2018 - 09:12 am\nMudiad yn croesawu dileu y cymhwyster Cymraeg Ail Iaith\non 18/01/2019 - 05:41 pm\nRhaglen yn edrych ar ail-greu llais dyn trwy gyfrifiadur am y tro cyntaf yn y Gymraeg\non 25/04/2019 - 06:12 pm


Adrannau wedi’u rhyddhau ar gyfer Sioe Geffylau Hydref Frenhinol Cymru - Royal Welsh Cymru\nAdrannau wedi’u rhyddhau ar gyfer Sioe Geffylau Hydref Frenhinol Cymru\nYn niffyg Sioe Frenhinol Cymru, sydd wedi’i chanslo’n unol â’r cyfyngiadau sydd ohoni mae CAFC yn falch o gyhoeddi rhestr o ddosbarthiadau adrannau a fydd yn cael eu cynnal yn ystod y sioe geffylau sy’n dod yr Hydref hwn a gynhelir ar faes sioe Frenhinol Cymru dros y 3ydd penwythnos ym mis Medi.\nBydd yr Adrannau canlynol yn cael eu beirniadu dros y digwyddiad deuddydd a gynhelir ar y 18fed a’r 19eg o Fedi 2021;\nMerlod Mynydd Cymreig – Adran A\nMerlod Mynydd Cymreig – Adran A – Dan Gyfrwy\nMerlod Cymreig – Adran B\nMerlod Cymreig – Adran B – Dan Gyfrwy\nMerlod Cymreig (Teip Cob) – Adran C\nMerlod Cymreig (Teip Cob) – Adran C – Dan Gyfrwy\nCobiau Cymreig – Adran D\nCobiau Cymreig – Adran D – Dan Gyfrwy\nRhannol Bur Cymreig\nRhannol Bur Cymreig – Dan Gyfrwy\nCeffylau a Merlod Lliw\nCeffylau Hela’n Magu\nCeffylau Hela’n Gweithio\nAilhyfforddi Ceffylau Rasio\nMerlod Marchogaeth yn Magu\nMerlod Hela Sioe yn Magu\nMerlod Hela Sioe\nAwenau Arwain a Marchogaeth Gyntaf\nMerlod Marchogaeth Plant\nMynydd a Gweundir – A Farchogir\nMynydd a Gweundir – Awenau Arwain a Marchogaeth Gyntaf\nCeffylau Hela’n Marchogaeth\nCob, Ceffyl Cyfrwy a Cheffyl Marchogaeth\nCeffylau Tynnu Gwyddelig\nBydd angen i bob arddangoswr gadw at y rheoliad ffliw ceffylau er mwyn cael cystadlu. I’ch atgoffa ac i osgoi siom ar y diwrnod gwnewch yn siŵr fod eich ceffylau yn gyfredol o ran eu brechiadau ffliw ceffylau.\n*Nodwch mae’r Rheolau Ffliw Ceffylau isod.*\nMae’r Gymdeithas yn gweithio’n agos â Llywodraeth Cymru i ddylanwadu ar godi cyfyngiadau a gobeithir y bydd cyhoeddiadau yn y diwrnodau a’r wythnosau nesaf yn golygu y bydd modd rhedeg y digwyddiad hwn heb Gadw Pellter Cymdeithasol a niferoedd cyfyngedig. Bydd CAFC yn sicrhau bod camau’n cael eu rhoi yn eu lle i sicrhau diogelwch pawb fydd yn dod.\nBydd atodlen lawn, beirniaid ayb. yn cael eu dosbarthu yn y man.\nRheolau Ffliw Ceffylau


5 cytundeb ynghylch yr argyfwng gwleidyddol - Geofumadas\nMehefin, 2009 Rhyngrwyd a Blogiau, Gwleidyddiaeth a Democratiaeth\nRwyf wedi ceisio cadw'r blog hon ar wahān i bynciau sy'n arwain at gynhwysedd ac yn achosi straen gan yr unigolyn (heblaw pêl-droed); ond, i fyw rhai blynyddoedd, i weithio eraill, i gael eu geni bron yno ac i ddatblygu cyfeillgarwch gyda llawer o frodorion wedi gwneud hynny o leiaf yn neilltuo swydd i gyfyngu'r pwnc.\nRwy’n cyfeirio at achos Honduras, lle mae cyflwr heddwch democrataidd ymddangosiadol ers blynyddoedd lawer ar fin dod i ben oni bai bod rhywbeth goruwchnaturiol yn digwydd. Mewn delwedd o 450 picsel prin y gellir ei weld ar y map, dim ond 2% o'r ymwelwyr yn ystod y dyddiau diwethaf sydd wedi dod i'r blog hwn o'r wlad honno, er mai hi yw'r nawfed wlad.\nRoedd Honduras yn byw yng nghysgod y coups d’état am bron y ganrif gyfan, dywed yr arbenigwyr yn y maes (trwy ei fyw ac nid trwy ei wybod) bod 3 marwolaeth yn y wlad hon yn ddigon i coup ddigwydd. Mae'r cyfryngau rhyngwladol yn darlledu'r hyn maen nhw wedi gallu ei ddeall orau, mae'n rhaid i chi fod yma i'w ddeall (os gallwch chi wneud hynny).\nHeb geisio bod yn ideolegydd, yn ymwybodol nad yw'r polisi yn gydnaws â'r fformat dwg, dyma bum cytundeb:\n1 Y prif gosbwr yw llygredd\nYm mhob un o'n gwledydd Ladin-Americanaidd bu hwn yn firws sydd wedi niweidio'r ymddiriedolaeth yn ein gwleidyddion, rydym hefyd yn gofyn i ni ein hunain os oes pobl llygredig a allai wneud newidiadau pwysig er lles y mwyafrif.\nNi all unrhyw un wadu bod rhestr o wleidyddion sydd wedi bod yn sugno ar dit y wladwriaeth ers 30 mlynedd yn ddwfn, ac a fydd yn parhau yno am 30 yn fwy, gan etifeddu eu cyfenw gan eu plant. Mae hynny'n digwydd ledled y byd, ond mae hefyd yn llygredd ac mae'n cau'r cyfle i bobl anwleidyddol sydd â llawer i'w gyfrannu ... a hyd yn oed os nad ydyn nhw'n ei gredu, gallen nhw gael syniadau gwell.\n2 Mae dyled gymdeithasol, y mae'n rhaid ei dalu\nWrth siarad â ffrindiau, sydd ag amodau economaidd da iawn, maen nhw eu hunain yn cydnabod bod dyled gymdeithasol fawr i'w thalu. Mae'r sefyllfa hon yn ffrwydro yn hwyr neu'n hwyrach, ac mae pobl yn barod i achub ar y cyfle.\nRwy’n gefnogwr o achosion cymdeithasol mewn gwlad lle mae’r mwyafrif helaeth wedi bod yn bwyta mT3rda, trueni bod modelau arweinyddiaeth y chwith yn enghreifftiau ofnadwy i’w dilyn. Ond mae cynnwrf cymdeithasol yn angenrheidiol ar gyfer newidiadau, beth ddylai fod wedi digwydd, rhaid i rywun dalu'r ddyled gymdeithasol ... ryw ddydd; Rydyn ni'n gobeithio na fydd yn costio'r 72,000 yn farw yn El Salvador.\nYn y pen draw, mae'n rhaid iddo ddigwydd i achosi newidiadau.\n3 Rhaid i genhedlaeth Facebook ymddangos\nOnd rydyn ni i gyd yn ymwybodol bod yn rhaid i'r cenedlaethau newydd ddod i'r amlwg, ac nid etifeddion gwleidyddiaeth eu rhieni. Mae'n ofnadwy gweld, ar ôl dau ddiwrnod, nad oes unrhyw arian wrth gefn, dim ond bwriadau da, ond dim cynlluniau clir.\nO ystyried hyn, rhaid i arweinwyr newydd ddod i'r amlwg, rhaid iddynt fanteisio ar y sefyllfa i greu arian wrth gefn, gwneud cynlluniau heb anobeithio a gwneud eu ffordd heb golli hygrededd y mwyafrif. Byddwch chi'n cael cyfle i gymryd pŵer mewn da bryd, ond unwaith y byddwch chi yno, peidiwch ag anghofio mai chi yw cenhedlaeth Facebook (i roi enw iddyn nhw).\n4 Nid oes neb yn wirioneddol\nNid wyf am syrthio i'r un gwall, ni fydd gwirionedd llwyr yn hyn o beth, oherwydd os awn i'r gwaelod, pawb sydd ar fai; rhai am actio, eraill am beidio â gwneud hynny, rhai am adael iddynt gael eu trin, eraill am gredu eu bod mor oleuedig bod pawb arall yn anghywir. Ond yn y diwedd, mae yna egwyddorion a dderbynnir yn gyffredin gan bawb, rhaid dilyn y rhain tra byddant mewn grym, gan wybod y byddant dros amser yn ddarfodedig oherwydd bod modelau democrataidd yn ddeinamig.\n5 Nid oes gan y ddau eithaf ateb\nMae un eithafol yn amddiffyn achosion cymdeithasol, mae'r llall yn amddiffyn sofraniaeth, mae'r naill yn honni ei fod yn enw'r bobl, a'r llall yn honni mai nhw yw'r bobl, y naill yn dweud eu bod yn gadael, a'r llall eisiau cyrraedd. Ond mae'n ymddangos nad yw'r ddau eithaf yn dangos datrysiad nac wedi profi i fod.\nNid yw falfiau gwacáu ac eithafion radical y Ceidwadwyr ar y chwith yn ddatrysiad. Mae gwledydd angen mwy o gynllunio tymor hir gyda disgyblaeth yr un sy'n well ganddo ildio fel bod pawb yn ennill, yn hytrach na chamau diffodd tân i gyd-fynd â'r hyn y mae "fy meddwl" yn dweud y mae'n rhaid i mi ei blesio.\nY llynedd roeddwn i'n wythnos yn Bolivia, dim ond yn ystod y gwrthryfel yn Santa Cruz, gyda'r hyn y gallwn weld nad oedd gwirionedd y cyfryngau rhyngwladol yn edrych yn debyg i'r hyn a ddywedodd pobl yn yr un lle; wythnos nesaf at a Gogledd America dosbarth canol, a'r hyn y mae'n ei feddwl o Obama a'i wlad yw stori arall; Roeddwn ar fin bod yn amddifad pan orfododd rhyfel Farabundo Martí i mi ffoi; Treuliais sawl blwyddyn yn gweithio i rywun a dreuliodd ei amser rhydd yn ysgrifennu gweledigaeth o wlad, heb fod â chynlluniau i fod yn llywydd.\nFelly pan ofynnodd fy ffrindiau o Sbaen imi beth oedd yn digwydd yn y sgwrs ar Facebook, roedd gen i amheuon difrifol a ddylwn i ddweud wrthyn nhw beth oeddwn i'n ei feddwl neu eu cyfeirio at y wasg sydd â'r gwirioneddau eithafol. Oherwydd os ydw i'n deall rhywbeth, yn y bywyd hwn, does gan neb y gwir absoliwt ... heblaw fi.\nDeliolau yn unig\nGallech sefyll o'r neilltu ac yn cuddio y tu ôl eiriau 985 swydd hon, gan gydnabod, er bod rhai yn dioddef o argyfwng yn chwilio am strategaeth sy'n mynd y tu hwnt i'r ochr arall, gallwn fynd rhedeg cofnodion 45, gyda'r Ipod fy mab, yn cymryd adrenalin , yn gwario talu rhandaliad diddiwedd fy ngherdyn credyd, gwrando ar farn y cyfryngau a dychwelyd yn dawel i'm tŷ lle roedd fy mhlant yn aros i mi chwarae gyda'r Wii.\nYr hyn sy'n digwydd yw nad wyf bellach yn teimlo'n fodlon.\nOs ydych chi'n mynd i weithredu, gwnewch hynny yn ôl eich egwyddorion, bardd technolegol ydw i, nid ideoleg. Ond nid oes angen cyngor arnoch chi ar beth i'w wneud.\nDilynwch eich delfrydau\nPost blaenorol«Blaenorol Dangoswch ddelwedd georeferenced yn Google Earth\nPost nesaf Digwyddodd yr ergydnesaf »\n3 Yn ymateb i "5 cytundeb ynglŷn â'r argyfwng gwleidyddol"\nLlongyfarchiadau am y swydd.\nRwy'n bersonol yn credu yng ngrym Addysg. Mae'n blannu tymor hir iawn. Byddai'r strategaeth fel hyn: Rydyn ni'n dioddef sawl degawd arall (dwi'n siarad yn y lluosog fel America Ladin gan fod y prosesau'n debyg ym mhob gwlad) o lywodraethwyr eithaf llygredig (rydyn ni bob amser yn ethol y rhai lleiaf llygredig). Pwy bynnag yw'r rheolwr presennol, RYDYM YN GWNEUD EU PENNAETH SICK i wella cyllidebau addysg, ansawdd athrawon, isadeiledd ysgolion, y Brifysgol gyhoeddus am ddim, Cyrff Ymchwil y wladwriaeth, arian preifat ar gyfer addysg ac ymchwil, ac ati ac ati…\nMewn ychydig ddegawdau, gyda màs poblogaidd ADDYSG, yn syml, bydd y llygredig yn cael ei arsylwi'n fwy, y lleidr, yn fwy agored a'r celwyddog, yn agored. Bydd popeth yn gwella. ADDYSG AM DDIM I BAWB ... (pa wleidydd all fod yn ei erbyn yng nghanol yr ymgyrch? ... wrth gwrs, yna mae'n rhaid i chi ei atgoffa o'r hyn a ddywedodd ..)\nCyfarchion a lwc i bobl Honduras.\nDylai rhywbeth newydd ddeillio o'r sioc hon. Roeddwn yn gobeithio, gyda streic yr erlynwyr, y byddai grŵp yn dod allan a fyddai’n cymryd hygrededd, ac yn druenus fe wnaethant ddwyn eu cyfeiliornad heb iddynt sylwi.\nOnd mae'n rhaid ichi fod yn optimistaidd, mae pobl yn cael blino o'r un peth, er mai dim ond adwaith cymdeithasol yw'r unig ymateb sy'n eu gwneud yn edrych am atebion.\nWel, Maestro Alvarez, mi wnes i ddianc o fy ngwaith am gyfnod i ysgrifennu ychydig am y 4 URNA, sydd wedi dod â'r wlad ar fin cwympo ac yn ddi-os nid y BUSNESMEN na'r CHWYLDROADOL yw'r rhai yr effeithir arnynt fwyaf oherwydd bod gan y ddau grŵp arian, preswylfeydd, eiddo y tu allan i Honduras, y rhai yr effeithir arnynt fwyaf yw'r POBL sy'n gweithio'n ddyddiol i ddod â'n bara beunyddiol i'n cartrefi. Beth oedd yn rhaid digwydd wedyn ie ac mae'n ymddangos bod y diwrnod wedi dod, ond pwy i'w gredu? y dynion busnes sydd wedi ein cadw dan y dŵr yn y tlodi hwn neu'r MELISTAS sydd wedi gorffen gyda'r holl adnoddau i fuddsoddi mewn seilwaith i hyrwyddo eu mympwyon ac aros mewn grym, sy'n fy sicrhau beth fydd yn digwydd yn y dyfodol ... Mae'r peth yn anghywir ac nid Rydym yn gwybod ble y bydd yn dod i ben ar yr adeg hon, ond y bydd Tlodi a Llygredd yn parhau, pwy bynnag fydd ar ôl os bydd yn parhau ... Yn y cyfnod hwn o Manuel «Mel» Zelaya bron i 90% i fod yn geidwadol o brosiectau gwaith sifil a gewch os byddwch yn rhoi a premiymau i weithwyr neu os ydych chi'n negodi'n isel, os ydyn nhw'n parhau byddwn ni yn yr un peth ac os bydd yr Entrepreneuriaid yn cymryd rheolaeth eto byddwn yn parhau gyda gweithwyr a gweithwyr proffesiynol yn derbyn cyflogau newyn ac yn rheoli llywodraethau'r dydd BETH ATEB YDYCH YN CYNNIG I MI? Y GWIR GWAHANOL HWN


Gwasanaeth Therapi Ocsigen Cartref - Bwrdd Iechyd Prifysgol Cwm Taf Morgannwg\n› Gwasanaeth Therapi Ocsigen Cartref\nAr draws Cwm Taf Morgannwg, mae ymgynghoriadau ffôn wedi cychwyn ar gyfer pob claf nad oes angen sylw brys arno. Mae cleifion sydd angen gofal brys yn cael eu gweld yn dilyn sgwrs ffôn fel y gallwn sicrhau nad ydyn nhw'n dangos unrhyw symptomau COVID-19\nRydym ni wedi cysylltu â phob claf yn unigol i sicrhau bod ganddyn nhw'r cynlluniau triniaeth gorau posibl ac mae pecynnau achub yn eu lle (lle bo hynny'n briodol). Yn ogystal, mae pob claf wedi derbyn llythyr yn rhoi cyngor ynghylch y cynllun triniaeth parhaus a manylion cyswllt am gymorth os bydd angen hynny.\nAr gyfer cleifion ag ymholiadau yn ardal Ysbyty Tywysoges Cymru, cysylltwch â'n rhif Llinell Gymorth i Gleifion: 01656 752975 .\nMae'r Gwasanaeth Therapi Ocsigen yn y Cartref yn wasanaeth asesu a gofal dilynol ar gyfer cleifion sydd wedi cael eu hatgyfeirio naill ai gan eu meddyg teulu neu yn sgil cael eu derbyn i'r ysbyty.\nMae'r gwasanaeth asesu hwn ar gyfer pobl gyda lefelau isel o ocsigen yn eu gwaed.\nMae hwn yn wasanaeth dan arweiniad nyrsys sy'n gweithio'n agos gyda meddygon teulu a thimau anadlol yn ein hysbytai i sicrhau bod y gofal mwyaf priodol yn cael ei roi.\nMae'r Gwasanaeth Ocsigen yn y Cartref yn darparu gwasanaeth arbenigol i bobl sydd angen ocsigen yn y cartref.\nMae'r gwasanaeth hwn ar gael i drigolion Rhondda Cynon Taf a Merthyr Tudful sydd dros 18 oed.\nMae'r gwasanaeth hwn ar gael trwy atgyfeiriad yn unig ac mae pob atgyfeiriad yn cael ei asesu i sicrhau ei fod yn un addas.\nOs ydych chi'n teimlo y gallech chi elwa o'r gwasanaeth hwn, siaradwch â'ch meddyg teulu yn y lle cyntaf i gael cyngor. Bydd eich meddyg teulu yn eich atgyfeirio at y gwasanaeth os teimlir bod angen hynny.\nDydd Llun - Dydd Gwener, 8: 30yb - 4: 30yp\nMae'r Gwasanaeth Therapi Ocsigen Cartref yn darparu:\nAsesiad cynhwysfawr o'r angen am therapi ocsigen yn y cartref gyda nyrs arbenigol a / neu ymgynghorydd anadlol.\nGellir cysylltu â'r Tîm Asesu Ocsigen Cartref yn Ysbyty Ysbyty Cwm Rhondda ar 01443 430022 Est 2891 *.\n* Sylwch efallai y bydd angen i chi adael neges ar y system peiriant ateb. Bydd aelod o'r tîm yn cysylltu â chi cyn gynted ag y bo modd. Sicrhewch eich bod yn gadael eich enw, rhif a'r rheswm dros ffonio.\nDylid cyfeirio unrhyw argyfwng ar unwaith at eich meddyg teulu, gwasanaeth 'Allan o Oriau' eich meddyg teulu, neu trwy ffonio 999.\nSefydliad Ysgyfaint Prydain a Breath Easy Support Groups\nBreathing Support Group Rhondda Valley\nTaflen Wybodaeth i Gleifion Y Gwasanaeth Ocsigen yn y Cartref\nTaflen Wybodaeth am Asesiadau Ocsigen


(Ailgyfeiriad oddi wrth Dinamo Tiranë)\nMawrth 3, 1950; 69 o flynyddoedd yn ôl (1950-03-03)\nMae Dinamo wedi ennill 18 o gynghrair a thri ar ddeg o gwpanau cenedlaethol ac mae'n un o'r timau pwysicaf ym myd pêl-droed Albania. Mae'n cynnal cystadleuaeth ffyrnig gyda'r KF Tirana a'r Partizani Tirana. Lliwiau traddodiadol y clwb yn las a gwyn. Gelwir eu ffans pennaf, yr 'Ultras' yn Blue Boys.\nWedi dod o "https://cy.wikipedia.org/w/index.php?title=Dinamo_Tirana&oldid=8470199"\nNewidiwyd y dudalen hon ddiwethaf ar 13 Mehefin 2019, am 20:29.


Helo unwaith eto! | WRAP Cymru\nMae wedi bod yn gyfnod anhygoel o brysur yn ddiweddar. Ac felly y bydd am dipyn eto mae'n debyg.\nMae'n fis olaf ar y rhaglen REMake i weithgynhyrchwyr. Os gwyddoch chi am BBaCh gweithgynhyrchu yng Nghymru y byddai defnyddio defnyddiau wedi eu hailgylchu o fudd iddynt, anogwch nhw i gysylltu â ni. Does dim rhaid talu i ymuno â'r rhaglen, ac mae'n cynnig cyngor gwerthfawr iawn ynghylch y manteision posibl a ddaw o ddefnyddio defnyddiau wedi eu hailgylchu. Mae cynhadledd REMake yn cael ei chynnal ym Mrwsel, a byddaf i yno. Dyma'r agenda ac fe wnaf i'n siŵr y cewch wybod sut aeth hi i'r Cymry sydd wedi eu henwebu ar gyfer gwobrau.\nMae cyllid cyfalaf hefyd ar gael i weithgynhyrchwyr yn Rhanbarth Cydgyfeirio Cymru (Gogledd orllewin Cymru, gorllewin Cymru a Chymoedd de Cymru) o dan y rhaglen ARID (Cyflymu Datblygu Seilwaith Ailbrosesu), sydd wedi ei chyllido gan y Gronfa Ddatblygu Ranbarthol Ewropeaidd drwy Lywodraeth Cymru. Mae'r rhaglen yn cynnig hyd at £40,000 neu 40 y cant o gostau cyfalaf BBaCh sydd am ddefnyddio defnyddiau wedi eu hailgylchu.\nMae diwydiant gweithgynhyrchu Cymru mor bwysig, a dyna pam rydyn ni'n falch iawn i gefnogi Gwobrau Gwnaed yng Nghymru unwaith eto eleni. Anogaf fusnesau gweithgynhyrchu i'w henwebu eu hunain, ac edrychaf ymlaen at gwrdd â chynifer ohonoch â phosibl ym mrecwast Gwnaed yng Nghymru ar 30 Mai ac yn y gwobrau eu hunain yn nes ymlaen eleni.


BBC - Blog Cylchgrawn - : Taith i'r Wrecsam a fu\nTaith i'r Wrecsam a fu\nSian Lloyd | 16:25, Dydd Llun, 1 Awst 2011\nCychwyn yn gynnar bore ma ac i ffwrdd o'r Maes. Gwariais rai oriau yng nghwmni Phil Phillips, hanesydd lleol wnaeth fy nhywys ar daith gerdded trwy ganol tref Wrecsam. Treuliais flynyddoedd lawer yn byw yn Wrecsam ac mae'n rhyfeddol beth nad ydych yn ei sylwi ar stepen eich drws.\nGwnaethon ni ymweld â'r hen farchnadoedd a'r bragdai ac esboniodd Phil pa mor llewyrchus oeddent yn eu dydd. Doeddwn i fyth wedi sylwi ar y gloch yn y farchnad gig o'r blaen -ond ces i'r cyfle i'w chanu heddiw ac roedd hi dal yn gweithio! Esboniodd Phil fod y gloch yn cael ei defnyddio yn y dyddiau cyn dyfeisio'r oergell, er mwyn hysbysu'r bobol leol i dyrru i ddod i brynu'r cig rhad ar ddiwedd dydd. Roedd yn dipyn o gambl gan na fyddech yn gwybod beth oedd yn eich ymaros nes i chi dalu amdano! Ond roedd yn rhaid gwerthu'r cig cyn iddo droi. Mae'r teithiau cerdded yma'n boblogaidd iawn a gallwch chi weld fy siwrne ar raglen yr Eisteddfod ar S4C heno.\nWedi hyn roedd hi'n amser troi nôl i'r Maes ac roedd Wynne Evans, y Canwr enwog, yn eistedd wrth fy ochr yn blogio hefyd. Felly cawson gyfle am glonc fach! Pnawn ma dwi allan ar y Maes ac yn sgwrsio gyda'r cystadleuwyr tu ôl i'r llwyfan. Y Coroni yw uchafbwynt y dydd ac rydym ar bigau'r drain yn aros i weld os oes rhywun wedi dod i'r brig eleni -gobeithio bydd gennym fardd buddugol!


Animeiddiad S4C yn cyrraedd ffeinal gŵyl ryngwladol – The Pembrokeshire Herald\nAnimeiddiad S4C yn cyrraedd ffeinal gŵyl ryngwladol\nNIDINI, animeiddiad S4C sydd wedi ei greu gan gyflenwr cyfryngau Griffilms wedi ei enwebu yn ffeinal Gŵyl PRIX JEUNESSE INTERNATIONAL 2014.\nMae’r gyfres sy’n cynnwys cymeriadau wedi ei hanimeiddio yn cyd-fynd â chlipiau o blant Cymru yn siarad am eu teimladau wedi cyrraedd y ffeinal yng nghategori ffuglen i blant rhwng 7-11 oed.\nBwriad sefydliad PRIX JEUNESSE yw hyrwyddo ansawdd ym myd teledu plant ledled y byd. Mae’r sefydliad yn awyddus i arddangos rhaglenni teledu sy’n caniatáu i blant weld, i glywed a mynegi eu hunain a’u diwylliant, ac sy’n codi ymwybyddiaeth a gwerthfawrogiad o ddiwylliannau eraill.\nMae’r plant sydd i’w clywed ar NiDiNi yn trafod amrywiaeth o bynciau o heddwch i beth ydy bod yn hen. Mae’r plant yn aml yn ddoniol, ac weithiau’n heriol, yn graff ac yn deimladwy. Gan fod yr animeiddiadau yn ddienw mae’r plant yn teimlo’n rhydd i siarad yn fwy agored am eu teimladau na fydden nhw fel arfer, ac mae’r cwmni wedi gweithio i greu portreadau gonest gyda digon o hiwmor.\nYn y bennod sydd wedi ei henwebu mae’r plant yn trafod beth sy’n ei gwneud nhw’n hapus ac yn drist.\nMae Griffilms, y cwmni sy’n gyfrifol am NiDiNi, yn gyflenwr cyfryngau aml wobrwyol sy’n arbenigo o fewn y byd animeiddio ac yn gweithio gyda chwmnïau ledled y Deyrnas Unedig ers iddyn nhw sefydlu nôl yn 1992. Mae’r cwmni wedi gwirioni gyda’r cyhoeddiad:\n“Rydym ni’n falch iawn o fod yn cynrychioli S4C ar lwyfan rhyngwladol.” Meddai Hywel Griffith, cyfarwyddwr cwmni Griffilms.\n“Griffilms yw’r cwmni animeiddio sydd wedi bod yn gweithio hiraf yng Nghymru ac mae cyrraedd ffeinal y wobr fawreddog hon wedi bod yn uchelgais gennym ni erioed.”\nMeddai Sioned Wyn Roberts, Comisiynydd Cynnwys S4C: “Mae NiDiNi yn gyfres wych sy’n adlewyrchu teimladau plant mewn ffordd ddifyr a doniol ond sydd hefyd yn cyffwrdd y gwylwyr.\nLlongyfarchiadau gwresog i Griffilms a gobeithio y bydd yr enwebiad yn dangos cynifer o raglenni gwych a gaiff eu cynhyrchu yma yng Nghymru a’u darlledu ar sianel y genedl, S4C.”\nMae ap sy’n cyd-fynd â’r gyfres yn caniatáu i blant recordio eu lleisiau a chreu animeiddiadau eu hunain cyn uwchlwytho’r cynnwys i wefan Ni Di Ni. Mae’r ffaith eu bod nhw’n ddienw yn caniatáu i’r plant siarad yn fwy agored a gonest, ac felly mi fydd cynnwys y wefan yn adlewyrchiad gwir o fywydau plant Cymru heddiw.Cynhelir Gŵyl PRIX JEUNESSE INTERNATIONAL 2014 yn Yr Almaen rhwng 30 May a 4 Mehefin 2014.\nGalw am newid agwedd\nCyfarfod y Gweinidog i drafod darlledu yng Nghymru\nCovid-19 a newid yn yr hinsawdd\nWRTH i gyfyngiadau’r cyfnod clo gael eu llacio gam wrth gam, gwelwn y byd o’n cwmpas yn prysuro unwaith eto. Ac er ein bod dal yng nghanol Pandemig sydd wedi cael effaith echrydus, i nifer ohonom mae’r cyfnod wedi cynnig cyfle i arafu ac ail-ymgysylltu gyda byd natur.\nYn y rhaglen Newid Hinsawdd, Newid Byd: Covid-19 ar nos Iau 10 Medi, bydd Steffan Griffiths a Daf Wyn yn edrych ar effaith y Pandemig ar hinsawdd y byd ac yn gofyn ai dyma ein cyfle euraidd i droi’r cloc yn ôl ar y difrod i’n hamgylchedd?\nMae’r pwnc yn agos iawn at galon Steffan, cyflwynydd y tywydd ar S4C, sydd ag MA mewn Rhewlifeg, sef effaith hinsawdd ar rewlifoedd.\n“Fel rhywun sydd wedi astudio’r maes ers dros ddegawd, ‘roedd gweld pysgod yn dychwelyd i ddyfroedd clir Venice a golygfeydd tebyg ledled y byd yn bositif iawn. Ac er bod y ffigyrau’n swnio’n drawiadol; lefelau teithio lawr 65% ar draws Ewrop, lefelau llygredd aer wedi disgyn 40%, a CO2 wedi gostwng 17% ym mis Ebrill yn unig, roeddwn i eisiau gwybod mwy am y gwir effaith ar yr amgylchedd a beth yw’r rhagolygon chwe mis yn ddiweddarach.\n“I ddod i’r afael a’r sefyllfa yng Nghymru a thu hwnt, mae Daf a finnau yn siarad gyda Chymry ar wasgar, o Sir Benfro i Ben Llŷn, o Hong Kong i Hanoi, i glywed o lygaid y ffynnon sut mae’n milltir sgwâr wedi newid.”\nGyda llai o deithio a llai o lygredd, mae ansawdd yr awyr wedi gwella yn rhai o ddinasoedd prysuraf y byd. Ond a ydyw’r sefyllfa mor galonogol mewn gwirionedd?\nMae Daf, sydd yn wyneb cyfarwydd o’i waith yn cyflwyno Heno a Prynhawn Da, hefyd yn frwdfrydig am ddarganfod yr ateb; “Yn Newid Hinsawdd, Newid Byd yn 2019, aeth Steff a fi i edrych ar y cysylltiad rhwng tywydd eithafol 2018 a chynhesu byd eang, a gweld fod yr hinsawdd yn newid ar stepen ein drws. Wnetho ‘ni sôn fod y byd ddwy funud i ddeuddeg ar gloc Dydd y Farn, y Doomsday clock. Felly gyda thywydd eithafol yn dal i ddigwydd yng Nghymru a thu hwnt, a 2020 yn flwyddyn wahanol i ddweud y lleiaf, ble y ni nawr?”.\nEr bod yr amgylchedd yn sicr wedi elwa o’r cyfnod clo, mae arbenigwyr yn honni mai eiliadau, yn hytrach na munudau, sydd ar ôl ar y cloc dychmygol sy’n mesur y posibiliad o drychineb naturiol wedi greu gan ddynoliaeth. Bydd Steffan a Daf yn holi arbenigwyr o’r maes hinsawdd ac ar gymdeithaseg i gael eu barn nhw.\n“Wedi hyn oll fennu, a fyddwn yn mynd nôl i hen arferion ac yn gwneud mwy o niwed i’r blaned nag erioed o’r blaen?” meddai Daf.\nMeddai Steffan; “Mae 90% o drychinebau naturiol yr ugain mlynedd diwethaf wedi bod yn gysylltiedig ag argyfwng hinsawdd. Pethau fel corwyntoedd, llifogydd a sychder. Roedd chwe mis cyntaf 2020 y cynhesaf ar record. Felly oes ‘na ddigon yn cael ei wneud ar lawr gwlad? Beth allwn ni ei wneud i sicrhau nad ydym yn disgyn yn ôl?”.\nGyda golygfeydd syfrdanol, a phwnc sy’n berthnasol i bawb, bydd hon yn raglen fydd yn herio’r cydwybod wrth ofyn, a fydd Covid-19 yn gatalydd i droi’r cloc yn ôl ar y difrod i’r amgylchedd, neu yw hi eisoes yn rhy hwyr?\nRhybudd wrth i’r cynllun cymorth ddod i ben\nMAE Helen Mary Jones AS, Gweinidog Cysgodol Plaid Cymru dros yr Economi, wedi adnewyddu galwadau am ymestyn y cynllun ar gyfer sectorau sydd – hyd yma – wedi methu agor, neu’n methu agor yn broffidiol.\nDatgelodd arolwg diweddar o 801 o berchnogion busnes twristiaeth yng Nghymru nad yw 22% o fusnesau wedi gallu agor eto (ar 6 Awst 2020), gyda 47% o atyniadau twristiaeth Cymru dal ar gau. Nid oes newyddion eto ynglŷn â phryd y gallai theatrau, neuaddau cyngerdd a lleoliadau cerddoriaeth eraill agor yng Nghymru.\nGyda Chynllun Cadw Swyddi yn sgil Coronafeirws Llywodraeth y DU yn dod i ben ar 31 Hydref 2020, bydd gan fusnesau sy’n aros ar gau ar ôl y dyddiad hwn “benderfyniad torcalonnus, ond anochel i’w wneud” meddai Helen Mary Jones AS.\nDywed Ms Jones, mae biliynau o daliadau ffyrlo i fusnesau wedi eu gwneud yn ystod y pandemig. Os caiff staff gael eu diswyddo o 1 Tachwedd ymlaen wrth i’r cynllun ddod i ben bydd hyn yn wastraff o filiynau o bunnoedd.\nDywedodd Helen Mary Jones, Gweinidog Cysgodol Plaid Cymru dros yr Economi: “Mae’n amlwg y bydd rhai sectorau o’r economi yn cymryd llawer mwy o amser i wella nag eraill. Yng Nghymru, mae rhai rhannau o letygarwch a’r rhan fwyaf o ddiwydiant y celfyddydau yn dal ar gau i ffrydiau incwm.\n“Pan ddaw’r cynllun ffyrlo i ben yn sydyn ym mis Hydref, bydd un canlyniad dinistriol: i’r sefydliadau sydd wedi cadw staff ar ffyrlo, ond heb ffrydiau incwm, ni fydd ganddynt ddewis ond diswyddo staff. Bydd yn benderfyniad torcalonnus, ond anochel i’w wneud.\n“Mae San Steffan eisoes wedi gwario biliynau ar alluogi busnesau i gadw staff. Bydd eu diswyddo ar ddiwedd y cynllun yn gwastraffu miliynau o bunnoedd.\n“Rydym eisoes wedi gweld addasiadau i’r cynllun er mwyn galluogi gweithwyr ar gyflogau isel i gael incwm bach os cânt eu gorfodi i ynysu. Gan ei bod yn ymddangos bod cloeon lleol yn debygol yn ein brwydr yn erbyn y feirws, hoffwn weld hyn yn cael ei ehangu i bob gweithiwr sy’n cael ei orfodi i ynysu ond na allant weithio o gartref. Yn allweddol, mae angen i’r swm fod yn ddigonol fel nad yw gweithwyr yn cael eu rhoi mewn sefyllfa amhosibl o deimlo mae eu hunig ddewis yw mynd i’r gwaith pan fyddant yn sâl neu’n ynysu, rhag ofn eu bod wedi’u heintio. Mae taliad o £13 y dydd yn ddechrau i’w groesawu, ond mae angen i hyn fod yn fwy.\n“Rhaid i Lywodraeth Cymru gymryd rhywfaint o gyfrifoldeb am hyn hefyd. Os na fydd San Steffan yn ymestyn y cynllun ffyrlo i’r sectorau yr effeithir arnynt fwyaf, yna mae angen i Lywodraeth Cymru edrych ar ba gymorth y gallent ei ddarparu.”\nMae cyfle i ddysgu rhagor am nodweddion archaeolegol Parc Cenedlaethol Arfordir Penfro yn eich cartref eich hun yn cael ei gynnig gan Awdurdod y Parc Cenedlaethol.\nBydd y digwyddiad rhithiol rhad ac am ddim yn cael ei gynnal ar 26 Awst 2020, a bydd yn canolbwyntio ar y ffordd y mae diwylliant dynol wedi siapio’r tirlun a welwn ni heddiw.\nGyda hanes o bobl yn byw yn yr ardal yn ymestyn yn ôl filoedd o flynyddoedd, mae’r Parc Cenedlaethol yn llawer mwy na noddfa i fywyd gwyllt.\nDan arweiniad yr Archaeolegydd Cymunedol Tomos Ll. Jones, bydd y digwyddiad yn cynnwys cyflwyniad byr i archaeoleg a map rhithiol yn tynnu sylw at faint a gwasgariad nodweddion archaeolegol ledled y Parc Cenedlaethol.\nBydd henebion archaeolegol amlwg fel siambrau claddu a chestyll yn cael eu cynnwys, yn ogystal â nodweddion mwy cynnil fel carneddau a chloddweithiau a allai gael eu diystyru fel rhannau o’r dirwedd naturiol.\nBydd cyfle i archwilio olion coetir hynafol a aeth dan y dŵr ar hyd yr arfordir ac archwilio trysorau diwylliannol cudd, gan gynnwys ffiniau traddodiadol a’r rhaniad rhwng yr ucheldir a’r tir isel.\nDaw’r digwyddiad i ben gyda sesiwn holi ac ateb.\nDywedodd yr Archaeolegydd Cymunedol Tomos Ll. Jones: “Mae sesiwn fel hyn yn bwysig o ran tynnu sylw at y graddau y mae treftadaeth ddiwylliannol wedi gwreiddio o fewn tirwedd y Parc Cenedlaethol. Y gwirionedd yw bod pobl wedi siapio’r lle a welwn ni heddiw, a dyma ganlyniad miloedd o flynyddoedd o hanes. Rwy’n gobeithio y bydd y rhai a fydd yn bresennol yn cael golwg werthfawr ar sut mae modd darllen y dirwedd archaeolegol.”\nDisgwylir i’r digwyddiad bara oddeutu awr, a gellir archebu lle ar-lein yn www.arfordirpenfro.cymru/digwyddiadau.\nAtgoffwn y rhai sydd â diddordeb yng ngorffennol pell y sir y bydd Diwrnod Archaeoleg, ein digwyddiad blynyddol ym mis Tachwedd, yn cael ei gynnal ar-lein eleni. Bydd manylion yn cael eu rhyddhau yn nes at y dyddiad.\nFRIENDS and family of Lola James, 2, who passed away in hospital on July 21, have released details of her...


Herio’r penderfyniad i ddifa moch daear – Golwg360\nHerio’r penderfyniad i ddifa moch daear\n11 Medi 2012 am 16:13\nMae’r Ymddiriedolaeth Moch Daear wedi dechrau ar eu hapêl yn erbyn penderfyniad Llywodraeth San Steffan i dreialu difa moch daear.\nYm mis Gorffennaf, cafodd y Llywodraeth yr hawl i ddechrau ar gynllun yng Ngwlad yr Haf a Swydd Gaerloyw i ddifa moch daear.\nMae’r Ymddiriedolaeth yn dadlau na fydd difa moch daear yn cael unrhyw effaith wrth geisio atal y diciâu rhag lledu.\nMaen nhw’n dweud y gallai 40,000 o anifeiliaid gael eu difa dros gyfnod o bedair blynedd heb unrhyw reswm.\nMae’r Ymddiriedolaeth hefyd yn dadlau nad yw’n briodol yn ôl y gyfraith bresennol i ganiatáu i’r moch daear gael eu difa.\nMae deddf a gafodd ei phasio ym 1973 yn amddiffyn moch daear.\nBrechu yn hytrach na difa\nMae’r Ymddiriedolaeth hefyd wedi dadlau o blaid defnyddio dulliau sy’n cael eu defnyddio yng Nghymru.\nCyhoeddodd Llywodraeth Cymru ei bod yn cyflwyno rhaglen o frechu yn hytrach na difa moch daear i atal diciâu mewn gwartheg. Mae San Steffan yn dadlau fod y broses o frechu moch daear yn “ymateb annigonol i’r broblem.”\nNododd ffermwyr yn y gwrandawiad cyntaf ym mis Gorffennaf eu bod wedi colli gwerth £91 miliwn o wartheg oherwydd y diciau.\nDoes dim sicrwydd a fydd penderfyniad terfynol yn cael ei wneud heddiw.\nLansio apêl genedlaethol yn enw Meredydd Evans


Prosiect yn bwydo plant a'u cadw nhw'n heini yn ystod y gwyliau\nCafodd dros 300 o blant ledled Casnewydd fynediad at brydau bwyd iach, chwaraeon a gweithgareddau eraill yn ystod gwyliau hanner tymor.\nMae Fit and Fed yn ddull cydweithredol gan bartneriaid i roi brecwast, cinio a byrbrydau i bant, a'u galluogi nhw i gymryd rhan mewn chwaraeon a gweithgareddau eraill yn ystod y gwyliau.\nMae Casnewydd Fyw a Thîm Cymunedau Cryf Cyngor Dinas Casnewydd yn rhedeg naw sesiwn ledled Casnewydd yn ystod y gwyliau ysgol, sy'n cael eu cynnal gan sefydliadau yn y gymuned leol.\nMae Swyddfa Comisiynydd yr Heddlu a Throseddu Gwent yn cyfrannu cyllid at y prosiect trwy'r rhaglen Dyfodol Cadarnhaol, ac mae Cartrefi Dinas Casnewydd, Cartrefi Melin a phartneriaid eraill yn cyfrannu cyllid hefyd.\nDywedodd Patricia Moore, gwirfoddolwr yng Nghanolfan Hope yn Somerton, sy'n cynnal un o'r cynlluniau: “Rwy'n credu bod y prosiect hwn yn anhygoel, yn arbennig pan mae rhieni'n gweithio. Mae eu plant yn gallu dod yma, bod yn ddiogel, cael brecwast, cinio a digon o adloniant. Rydym yn edrych ar eu holau a gobeithio eu bod nhw'n cael hwyl."\nDywedodd Leigh Williams, Uwch-swyddog Chwaraeon a Gweithgareddau Corfforol Casnewydd Fyw: "Mae Fit and Fed wedi bod yn cael ei ddarparu trwy bartneriaeth yng Nghasnewydd ers dwy flynedd ac ar y cyd rydym yn hoffi meddwl ein bod yn gwneud gwahaniaeth i'r bobl ifanc a'u teuluoedd sy'n manteisio ar y cyfle yn eu cymunedau lleol.\n“Mae cydweithredu'n hollbwysig ac rydym yn edrych ymlaen at gyfarfod â'r rhanddeiliaid ar ôl yr wythnos hon a pharatoi ar gyfer haf prysur yn darparu Fit and Fed. Os hoffai unrhyw un helpu a bod yn rhan o'r cynllun, rhowch wybod i mi gan y byddai'n wych cael mwy o bobl."\nDywedodd y Comisiynydd Heddlu a Throseddu, Jeff Cuthbert: “Mae Fit and Fed yn brosiect ardderchog sy'n rhoi cyfle i blant gymryd rhan mewn chwaraeon a gweithgareddau cadarnhaol eraill yn ystod gwyliau'r haf.\n“Mae'n helpu i dynnu eu sylw oddi wrth drosedd ac ymddygiad gwrthgymdeithasol ac mae'n helpu rhieni sy'n cael anhawster gyda chostau bwyd ychwanegol yn ystod y gwyliau hefyd."


Asesiadau o'r effaith ar breifatrwydd | Cyngor Bwrdeistref Sirol Rhondda Cynon Taf\nProses sy'n helpu i asesu risg i breifatrwydd unigolion wrth gasglu, defnyddio a datgelu gwybodaeth yw Asesiad o'r Effaith ar Breifatrwydd (PIA). Rydyn ni'n defnyddio Asesiad o'r Effaith ar Breifatrwydd er mwyn adnabod beth sy'n peryglu preifatrwydd, rhagweld problemau a chynnig datrysiadau.\nPrif bwrpas Asesiad o'r Effaith ar Breifatrwydd yw sicrhau ein bod ni'n ymddwyn mewn modd cyfrifol o ran preifatrwydd. Dydy Asesiad o'r Effaith ar Breifatrwydd ddim yn ofyniad cyfreithiol, fodd bynnag, dyma ffordd o arddangos arfer da a thryloywder. Prif ffocws yr Asesiad o'r Effaith ar Breifatrwydd yw arddangos ein bod yn cydymffurfio â'r Ddeddf Diogelu Data. Mae'r asesiad hefyd yn sicrhau ein bod ni'n cydymffurfio ag unrhyw ddeddfwriaeth berthnasol arall.\nBydd Asesiad o'r Effaith ar Breifatrwydd sydd wedi'i chwblhau yn cynnwys yr elfennau isod:\nPreifatrwydd gwybodaeth bersonol\nPreifatrwydd y person\nreifatrwydd ymddygiad personol\nPreifatrwydd cyfathrebu personol\nMae modd cynnal yr Asesiad Preifatrwydd ar sawl lefel, gan gynnwys Asesiad llawn o'r Effaith ar Breifatrwydd neu wiriad cydymffurfio â'r Ddeddf Diogelu Data sylfaenol. Bydd y math o asesiad sydd ei angen yn dibynnu ar lefel y risg i breifatrwydd sy'n gysylltiedig â'r prosiect.\nMae'r Asesiadau o'r Effaith ar Breifatrwydd canlynol yn ymwneud ag amrywiaeth o gynlluniau canol trefi RhCT.\nAberdar 2021191 Kb\nClydach Vale 2021191 Kb\nAberpennar 2021191 Kb\nPen Y Graeg 2021191 Kb\nPontyclun 2021191 Kb\nPontypridd 2021192 Kb\nPorth 2021191 Kb\nTalbot Green 2021191 Kb\nTonypandy 2021191 Kb\nTreorchi 2021191 Kb\nFerndale 2021191 Kb


Hafan > Pynciau > Tai a chymunedau > Diogelwch cymunedol > Tân ac achub > Datblygu'r gweithlu Datblygu'r gweithlu\nW-FRSC(05)14: IPDS: Personal Qualities and Attributes Framework for Managerial Levels (Operational) (Saesneg yn unig)\nMae'r cylchlythyr hwn yn cynnig Fframwaith Rhinweddau a Phriodoleddau Personol ar gyfer staff gweithredol ar y tair lefel reoli yn y System Datblygiad Personol Integredig.\nMae'n rhaid i staff y gwasanaeth tân ac achub gael y sgiliau priodol i sicrhau diogelwch a bod yn effeithiol.\nMae'r newidiadau a'r gwelliannau a wnaed i rôl aelodau staff y gwasanaeth tân ac achub yn rhoi bri ar hyblygrwydd a sgiliau personol a chymwyseddau. Mae hyn yn wir am holl aelodau staff y gwasanaeth tân ac achub ym mha faes bynnag o'r gwasanaeth y maent yn gweithio a ph'un ai a ydynt yn gwisgo iwnifform ai peidio.\nSystem Datblygu Personol Integredig Y System Datblygu Personol Integredig yw'r cyfrwng sy'n cael ei ddefnyddio gan y Gwasanaeth Tân ac Achub i ddatblygu'r gweithlu. Mae wedi'i seilio ar Safonau Galwedigaethol Cenedlaethol a chymwyseddau i hybu datblygiad personol.\nGwefan y System Datblygu Personol Integredig yw'r brif ffynhonnell o wybodaeth am system datblygu gweithlu'r Gwasanaeth Tân ac Achub. Ceir ynddi wybodaeth am wahanol elfennau o'r system gan gynnwys Nodweddion a Rhinweddau Personol a Chanolfannau Datblygu Asesu.\nEwch i: Gwefan Fire Service College (gwefan allanol)


Gwleidyddiaeth A Pholisi Cymdeithasol, BA (Hons) - Prifysgol Abertawe\nCôd UCAS LL42\nGall ein cwrs gradd BA (Anrh.) Gwleidyddiaeth a Pholisi Cymdeithasol gynnig amrywiaeth o bosibiliadau gyrfa cyffrous drwy eich helpu i feithrin sgiliau trosglwyddadwy y mae cyflogwyr yn rhoi llawer o werth arnynt.\nMae'r cwrs tair blynedd hwn yn archwilio cwestiynau ynghylch sut y dylai'r byd gael ei redeg, a pha werthoedd a ddylai lywio gwleidyddiaeth fyd-eang, yn ogystal â materion fel hawliau dynol a chydraddoldeb.\nByddwch yn cael cyfle i ddilyn interniaeth yng Nghynulliad Cenedlaethol Cymru, a'r cyfle i dreulio semester dramor – profiad cyffrous a gwerthfawr a fydd yn gwella eich rhagolygon gyrfa ymhellach.\nPam Gwleidyddiaeth A Pholisi Cymdeithasol yn Abertawe?\nMae pwnc Gwleidyddiaeth, sydd wedi'i leoli ar gampws godidog Parc Singleton, mewn parcdir sy'n edrych dros Fae Abertawe ar gyrion Penrhyn Gŵyr, yn y safleoedd canlynol:\nMae Polisi Cymdeithasol yn y safleoedd canlynol:\n1af yn y DU am foddhad myfyrwyr (Arolwg Cenedlaethol o Fyfyrwyr 2017)\n7fed am gyrsiau Polisi Cymdeithasol (Guardian University Guide 2019)\nYn y 20 uchaf am gyrsiau Polisi Cymdeithasol yn y DU (Complete University Guide, 2018)\n3ydd am ragolygon i raddedigion a boddhad myfyrwyr (Complete University Guide, 2018)\nGallwch ddewis dilyn modiwl interniaeth gyda Chynulliad Cenedlaethol Cymru, gan gydweithio'n agos â Gweinidogion y Cynulliad, sy'n opsiwn cystadleuol.\nGallwch hefyd dreulio semester dramor, gan astudio yn Hong Kong, Singapôr, UDA neu Ganada, gan gyfoethogi eich profiad fel myfyriwr a'ch rhagolygon gyrfa ymhellach.\nEich Profiad Gwleidyddiaeth A Pholisi Cymdeithasol\nRydym yn cynnig cynnwys cwrs amrywiol a hyblyg, felly gallwch lywio eich cwrs gradd mewn Gwleidyddiaeth a Pholisi Cymdeithasol mewn ffordd sy'n gweddu i'ch diddordebau eich hun.\nYmhlith y pynciau mae gwleidyddiaeth Prydain ac Ewrop, polisi cyhoeddus, damcaniaeth ac athroniaeth wleidyddol, materion etholiadol, democratiaeth a heddwch a gwrthdaro rhyngwladol.\nCyfleoedd Cyflogaeth Gwleidyddiaeth A Pholisi Cymdeithasol\nMae ein graddedigion wir yn rhyngwladol a chânt eu cyflogi ym mhob cwr o'r byd.\nMaent yn dilyn gyrfaoedd yn y meysydd canlynol:\nBydd eich astudiaethau cynnar yn cyflwyno polisi cymdeithasol, gwleidyddiaeth a chysylltiadau rhyngwladol i chi.\nNODER :Students must select either PO-119 or HUP133\nNODER :Students should have 60 credits in each teaching block\nGweithio mewn tîm (cyflwyniadau grŵp, seminarau grŵp, teithiau astudio a phrosiectau) • Ymwybyddiaeth o gwsmeriaid (astudio dramor, interniaethau, lleoliadau gwaith, profiad myfyrwyr)\nGwleidyddiaeth A Pholisi Cymdeithasol


Cerddorion ifainc Cymreig yn cyrraedd y brig yng Ngregynog - Prifysgol Cymru\nHafan > Newyddion a Digwyddiadau > Newyddion > Gregynog > Cerddorion ifainc Cymreig yn cyrraedd y brig yng Ngregynog\nCerddorion ifainc Cymreig yn cyrraedd y brig yng Ngregynog\nWedi ei bostio ar 20 Ebrill 2010\ny Pianydd, Vanessa Latarche\nMae Cystadleuaeth Cerddor Ifanc Gregynog wedi cyhoeddi yn ddiweddar y 14 o gerddorion sydd wedi eu dethol i gystadlu yn y rownd derfynol ar Ddydd Sadwrn, Ebrill 24 ac mae wyth ohonynt yn Gymry. Bydd y delynores, Rhiannon Pugh, o Ddolgellau; y pianydd, Michael Vasmer o Ruthin; y feiolinydd o Lanishien, Charlie Lovell-Jones; y pianydd o Sir Fôn, Jams Coleman; y telynor, Tomas Xerri o Bentrepoeth; y ffliwtydd, Chloe Angharad Bradshaw o Hengoed; y pianydd o Aberaeron, Heledd Mair Griffiths a'r chwaraewr utgorn bariton o Gasnewydd, Jack Lapthorn, oll yn cystadlu am y wobr gyntaf.\nDyma gystadleuaeth sydd erbyn hyn yn cael ei hadnabod fel un o ddigwyddiadau allweddol y calendr cerdd yn y DU. Ym mis Chwefror cyflwynodd nifer o gerddorion ifainc eu ceisiadau i fod yn ran o'r gystadleuaeth i'r panel o feirniaid nodedig sef y pianydd Vanessa Latarche; y soddgrythores, Louise Hopkins a'r oböydd, David Theodore. Bydd y pedwar gorau yna'n cystadlu yn y gyngerdd gyda'r nos a bydd y gwobrau yn cael eu cyflwyno iddynt ar ddiwedd y noson.\nMae'r cerddorion eleni unwaith eto yn cynrychioli ystod eang o offerynnau ac yn dod o bob cwr o'r DU yn cynnwys Llundain, Gogledd Lloegr a sawl rhan o Gymru.\nMae £1,000 yn y fantol a chwpan Peter Garbett-Edwards i'r buddugol. Bydd enillydd yr ail wobr yn cipio £500; y trydydd yn ennill £250 a'r pedwerydd yn ennill £100.\nPlas godigog Neuadd Gregynog ger y Drenewydd fydd yn leoliad i'r gystadleuaeth. Yng nghalon hanes, celfyddydau a gwleidyddiaeth Cymru, bu Gregynog yn gartref i deulu enwog Davies, Llandinam gyda thraddodiad cryf o gynnal digwyddiadau cerddorol o safon. Bellach yn adeilad hanesyddol swyddogol, mae Gregynog yn safle cynadledda a reolwyd gan Brifysgol Cymru ac mae cerddoriaeth yn dal i atseinio drwy'r neuadd fawr.\nMae'r digwyddiad yn agor am 7 yr hwyr ac yn agored i'r cyhoedd gyda thocynnau yn £12.50 sydd yn cynnwys gwin a lluniaeth ysgafn. Gallwch archebu'ch tocynnau drwy gysylltu gyda swyddfa docynnau Gregynog ar 01686 650224. Mae swper a baratowyd gan Gogydd newydd a thalentog y Neuadd hefyd ar gael am £15 y pen.\nAm fwy o fanylion am y gystadleuaeth cysylltwch â: Julie Turner: 01686 610 544 neu ebostiwch: julie@turners4.freeserve.co.uk\nAm wybodaeth am Neuadd Gregynog ac am Brifysgol Cymru: www.cymru.ac.uk/gregynog


Hafan Penderfyniad - Application for a Private Hire / Hackney Carriage Driver Licence\nApplication for a Private Hire / Hackney Carriage Driver Licence\nY sawl sy'n gwneud penderfyniad: Is-bwyllgor Trwyddedu\nCAIS AM DRWYDDED YRRU CERBYD HURIO PREIFAT/CERBYD HACNI\nCyflwynodd yr Arweinydd Tîm Trwyddedu yr adroddiad i ystyried a phenderfynu ar gais ar gyfer Trwydded Yrru Cerbyd Hurio Preifat/Cerbyd Hacni (ar y cyd).Eglurodd fod y cais wedi’i gynnwys yn Atodiad A, gwiriad y Gwasanaeth Datgelu a Gwahardd yn Atodiad B, eglurhad ysgrifenedig yr ymgeisydd yn Atodiad C, gwybodaeth am y gollfarn yn Atodiad D a Chanllawiau Cyngor Sir y Fflint ar ddelio â chollfarnau, rhybuddion a chosbau eraill yn Atodiad E.Dywedodd nad yw’r ymgeisydd wedi bod 10 mlynedd heb gael collfarn, fel y nodir yn y canllawiau.\nCyfeiriodd y Cadeirydd at ddedfryd yr ymgeisydd i garchar a gofynnodd i’r ymgeisydd yn lle cafodd ei charcharu.Dywedodd yr ymgeisydd ei bod wedi’i hanfon i Garchar Style i ddechrau ac yna ei symud i Durham Lower Newton ac yna i Efrog.Pan ofynnwyd iddi pam y cafodd ei symud, cadarnhaodd ei bod wedi’i symud er mwyn cael ei throsglwyddo i garchar agored.Gofynnodd y Cadeirydd am ba hyd y buodd yn y carchar a dywedodd ei bod wedi bod yn y carchar am dri mis, wedi gwisgo tag am 3 mis ac wedi bod ar brawf am chwe mis.\nHolodd y Cadeirydd am ei gwaith ac a oedd hi'n mwynhau.Cadarnhaodd yr ymgeisydd ei bod yn rheolwr garej ac er ei bod yn mwynhau roedd arni eisiau newid gyrfa.\nCyfeiriodd y Cadeirydd at y gwrandawiad yn Llys y Goron a’r geirdaon a ddarparwyd i’r llys a holodd sut broses y bu honno iddi.Cadarnhaodd ei bod wedi pledio’n euog ac na fu'n rhaid iddi fynd i wrandawiad.\nCyfeiriodd y Cyng. Cox at ddifrifoldeb cyflenwi cyffuriau dosbarth A a holodd yr ymgeisydd a oedd yn arfer cymryd cyffuriau a pham ei bod wedi cytuno i dderbyn y pecynnau.Dywedodd yr ymgeisydd nad yw erioed wedi cymryd cyffuriau a’i bod yn cofio hanes trist Leah Betts.Roedd hi wedi cyfarfod dau ddyn pan oedd yn bymtheg mlwydd oed a bu iddynt feithrin cyfeillgarwch a ddatblygodd dros y blynyddoedd.Yn ddiweddarach, ar ôl iddi gael ei mab a dod yn fam sengl a phan oedd yn byw gyda’i chwaer a’i nai ar fudd-daliadau, bu iddynt ddod ati a chynnig arian iddi am dderbyn parseli.\nGofynnodd y Cadeirydd faint oedd oed ei mab r?an. Dywedodd yr ymgeisydd bod ei mab yn ddeunaw ac yn mynd i’r coleg.\nCyfeiriodd y Cyfreithiwr at dudalen 13, yr adroddiad DBS sy’n amlinellu dwy gollfarn yn 1998, a gofynnodd i’r ymgeisydd ddarparu gwybodaeth am y rhain.Dywedodd yr ymgeisydd fod ffrind iddi wedi gwahanu oddi wrth ei gariad a’i bod wedi’i harestio am godi dau fys at y cyn-gariad a’i dedfrydu am ystumio.Pan ofynnodd y Cadeirydd pan nad oedd y drosedd hon wedi’i chynnwys ar y ffurflen gais dywedodd yr ymgeisydd ei bod wedi anghofio amdani gan fod llawer iawn o flynyddoedd wedi mynd heibio.\nCyfeiriodd y Cyfreithiwr at y gollfarn yn ymwneud â chyffuriau a gofynnodd sut y bu iddi gwrdd â’r dynion hyn.Cadarnhaodd ei bod yn 15 mlwydd oed ac wedi’u cyfarfod mewn gorsaf betrol leol.Ymhen amser daethant yn ffrindiau a chafodd ei gwahodd i bartïon ac ati. Nid oedd ganddi unrhyw syniad o’r hyn oedd yn mynd i ddigwydd gan fod un o’r dynion yn athro Saesneg.Un Nadolig, pan oedd ei mab yn ddeng mlwydd oed a hithau’n cael trafferthion ariannol, bu iddynt ddod ati ac yna dechreuodd y parseli gyrraedd o Jamaica bob tair wythnos.\nGofynnwyd a fu iddynt egluro beth oedd yn y parseli, atebodd yn dweud na chafodd eglurhad ond ei bod yn poeni ei bod yn gwneud rhywbeth anghyfreithiol.\nGofynnodd y Cyfreithiwr beth wnaeth iddi gwestiynu hynny.Dechreuodd y parseli gyrraedd yn amlach gyda labeli cynnyrch gwallt arnynt.Ar ôl dau neu dri mis dywedodd wrth y dynion nad oedd eisiau derbyn y parseli ond bu iddynt ei bygwth gan ddweud eu bod yn gwybod lle’r oedd ei theulu’n byw.Roedd gan y dynion arfau a bu iddi barhau i dderbyn y parseli oherwydd bod ofn arni.8 mis yn ddiweddarach cafodd un o’r parseli eu danfon i gymydog mewn camgymeriad, agorwyd y parsel gan y cymydog a ffoniodd yr Heddlu.\nGofynnwyd faint a dalwyd iddi am dderbyn y parseli. Dywedodd ei bod yn cael £500 y parsel.Gofynnwyd wedyn pa mor aml y byddai’n derbyn parsel. Dywedodd y bu iddi dderbyn parsel unwaith bob tair wythnos am bron i flwyddyn.\nDywedodd yr ymgeisydd ei bod yn gwybod ei bod yn gwneud rhywbeth o'i le ond nad oedd yn gwybod mai cyffuriau dosbarth A oeddynt tan ar ôl iddi gael ei harestio.Eglurodd fod yr Heddlu wedi arestio ei chwaer i ddechrau ond bu iddi ddweud popeth wrth yr Heddlu a chael ei harestio.Gofynnodd y Cyfreithiwr a oedd hi’n teimlo’n ddiamddiffyn. Dywedodd bod ganddi ofn peryglu diogelwch ei theulu.\nGofynnodd y Cyfreithiwr, wrth edrych yn ôl, beth yw ei barn am ddifrifoldeb y sefyllfa r?an.Mewn ymateb, dywedodd yr ymgeisydd ei bod yn teimlo’n wirion gan ddweud ei bod yn anaeddfed ac wedi peryglu diogelwch ei mab a’i theulu, ac y dylai hi fod wedi agor y parseli.Mae’r ymgeisydd yn difaru popeth.\nEglurodd y Cyfreithiwr bod yn rhaid i’r panel benderfynu a yw’r ymgeisydd yn unigolyn cymwys ac addas i ddal trwydded a gofynnodd i’r ymgeisydd egluro pam ei bod hi’n teimlo ei bod yn unigolyn cymwys ac addas i ddal trwydded. Mewn ymateb dywedodd wrth y panel ei bod wedi gweithio dros sawl blwyddyn i ddod yn rheolwr y garej.Roedd hi’n gyllidol ddiogel ac wedi newid ei bywyd er gwell ac yn dymuno newid gyrfa.Mae hi’n mwynhau gyrru a dywedwyd wrthi ei bod yn dda gyda phobl.Roedd hi hefyd yn gweithio gyda phlant yn y Clwb Criced.\nGofynnwyd iddi a oedd hi erioed wedi cymryd cyffuriau neu’n yfed alcohol.Dywedodd nad oedd erioed wedi cymryd cyffuriau ond ei bod yn yfed alcohol o bryd i’w gilydd.\nGofynnodd y Cyfreithiwr a yw’r dynion wedi ceisio cysylltu â hi ers iddi adael y carchar.Cadarnhaodd yr ymgeisydd nad yw’r dynion wedi bod mewn cysylltiad a bod un wedi’i alltudio. Nid yw’n gwybod beth yw hanes y llall.\nCyfeiriodd y Cyfreithiwr at dudalen 14 o'r pecyn ac at ddwy drosedd ar 1 Awst 2008 ac 17 Awst 2008 gan ofyn am eglurhad.Ymddiheurodd yr ymgeisydd gan ddweud nad oedd hi’n gwybod at beth mae’r rhain yn cyfeirio atynt.\nPenderfynu ar y Cais\nWrth benderfynu ar y cais rhoddodd y panel ystyriaeth i sylwadau llafar ac ysgrifenedig yr ymgeisydd, a chanllaw y Cyngor ar drin collfarnau.\nWrth benderfynu ar y cais ystyriodd yr Is-bwyllgor ganllawiau’r Cyngor ar drin â chollfarnau, rhybuddion, cyhuddiadau troseddol a chosbau eraill a gofnodir a oedd ynghlwm wrth yr adroddiad.\nRoedd yr Is-bwyllgor o’r farn bod yr ymgeisydd yn unigolyn addas a phriodol i ddal Trwydded Yrru Cerbyd Hurio Preifat/Cerbyd Hacni (ar y cyd) dan Ddeddf Llywodraeth Leol (Darpariaethau Amrywiol) 1976.\nDywedodd y Cadeirydd, ar ôl ystyried y sylwadau a wnaethpwyd, bod y panel yn cytuno bod yr ymgeisydd yn unigolyn cymwys ac addas a bod modd iddi ddal trwydded yrru cerbyd hacni/ hurio preifat.\nDywedodd y Cadeirydd wrth yr ymgeisydd bod yr Is-bwyllgor wedi ystyried yr holl sylwadau ac wedi penderfynu ei bod yn unigolyn addas a phriodol i ddal Trwydded Yrru Cerbyd Hurio Preifat / Cerbyd Hacni (ar y cyd) a’i bod yn cael trwydded am 12 mis.Ar ôl i’r 12 mis ddod i ben, ac os yw’r ymgeisydd yn dymuno gwneud cais am drwydded arall, byddai’n rhaid iddi wneud cais am drwydded newydd a thalu am hynny o’i phoced ei hun, gan gynnwys costau a ffioedd gwiriadau gan gynnwys gwiriad manylach y Gwasanaeth Datgelu a Gwahardd o gofnodion troseddol.\nBod yr ymgeisydd yn unigolyn cymwys ac addas i ddal Trwydded Yrru Cerbyd Hurio Preifat/Cerbyd Hacni dan Ddeddf Llywodraeth Leol (Darpariaethau Amrywiol) 1976 ac y dylid cymeradwyo'r cais am drwydded.\nAwdur yr adroddiad: Gemma Potter\nDyddiad cyhoeddi: 24/07/2019\nDyddiad y penderfyniad: 10/04/2019\nPenderfynwyd yn y cyfarfod: 10/04/2019 - Is-bwyllgor Trwyddedu


Ydy trafnidiaeth rhwng y gogledd a'r de yn ddigon da? - BBC Cymru Fyw\nYdy trafnidiaeth rhwng y gogledd a'r de yn ddigon da?\nMae galwadau wedi bod ers blynyddoedd maith i wella'r ffyrdd rhwng y gogledd a'r de, fel yr A470\nDenodd y penderfyniad i beidio adeiladu ffordd liniaru'r M4 ger Casnewydd lawer o sylw yn ystod tymor diwethaf Senedd Cymru.\nMae unig draffordd y wlad, ynghyd â'r A55 yn y gogledd, yn allweddol i'n rhwydwaith ffyrdd, ac yn rhannu nodwedd bwysig; maen nhw'n cysylltu'r dwyrain a'r gorllewin, a Chymru a Lloegr.\nDydy'r A470 a'r A487, sy'n dod â gogledd a de Cymru ynghyd ddim yn cael cymaint o sylw.\nOnd maen nhw'n siapio bywyd a bywoliaeth sawl un.\nDywedodd Meurig Jones bod yr A470 "ddim yn gyfleus" i gwmniau sydd â cherbydau mawr\nMeurig Jones yw prif weithredwr cwmni gwastraff Williams a Williams Cyf, sy'n cyflogi 24 o'u pencadlys yn Y Ffôr ger Pwllheli, Gwynedd.\nMae'n teimlo bod ffyrdd Cymru yn rhwystro masnach rhwng y gogledd a'r de.\n"Roedd gynnon ni job yn cario i Gaerfyrddin, ond roedd y lori yn rhy uchel i fynd o dan y pontydd trên, ac roedd y diwrnod yn mynd yn lot rhy hir," esbonia.\n"Mae'n lot cyflymach i ni fynd i lefydd fel Manceinion a Burnley.\n"Mae pob dim ar draws a does dim byd yn mynd o'r de i'r gogledd ac o'r gogledd i'r de i ni. Yr A470 - dydy hi ddim yn gyfleus i lorïau mawr."\nMae Dafydd Owen yn credu bod ateb mwy syml - creu mwy o lefydd i basio cerbydau eraill ar yr A470\nDydy Dafydd Owen, sy'n rhedeg cwmni ffilmio annibynnol ffotoNant, ddim yn gallu osgoi defnyddio'r ffordd honno.\nGyda'i waith, mae'n teithio rhwng Caerdydd a'r gogledd yn wythnosol, mwy neu lai, ac mae'n galw am fwy o lefydd i basio cerbydau eraill ar yr A470.\n"Dwi ddim yn meddwl y bysa' 'na lot o gefnogaeth i roi traffordd o ddiwedd y ffordd ddeuol ym Merthyr yr holl ffordd i Borthmadog," meddai.\n"Ond jyst gwella'r lonydd. Mae 'na welliannau wedi bod, ond mae 'na'n dal fannau sy'n gallu adio tua hanner awr at dy siwrna, ac mi fysa' hi'n hawdd iawn osgoi hynna."\nMae eraill yn dibynnu ar y rheilffordd i deithio o un pen Cymru i'r llall.\nMae trenau rhwng Ynys Môn a'r brifddinas yn mynd trwy Loegr ac yn galw mewn sawl gorsaf yn y Gororau.\nYn aml, rhaid i deithwyr newid yng ngorsaf Caer neu Crewe.\nMae Dei Owen eisiau gweld rhannau o'r rhwydwaith gafodd eu cau yn y gorffennol yn cael eu hailagor\n"Fel mae pethau ar hyn o bryd, does 'na'm digon o gysylltiadau drwy Gymru," meddai Dei Owen, myfyriwr ym Mhrifysgol Caerdydd sy'n wreiddiol o Bwllheli.\n"Felly os ydach chi isio mynd o'r gogledd i'r de, 'dach chi'n gorfod mynd drwy Loegr ac mae'n ychwanegu amser a chostau ar bobl."\nHoffai Dei weld y cledrau'n cael eu trydanu a pholisi newydd o ailagor rhannau o'r rhwydwaith gafodd eu cau yn y gorffennol.\n"'Swn i'n ailagor y llinellau sydd wedi cau yn y blynyddoedd diwetha'. 'Dan ni'n gweld yn y degawdau cyn datganoli bod 'na linellau trên rhwng Pwllheli a Bangor, er enghraifft, wedi cael eu cau a'u diddymu."\n'Rhatach mynd mewn car'\nMae ei gyd-fyfyriwr Elin Roberts, sy'n wreiddiol o Lanfairpwll ar Ynys Môn, yn credu bod y trenau'n rhy ddrud i lawer o deithwyr.\n"Mae'n costio rhyw £50, ddim yn cynnwys railcard," meddai.\n"Mae o'n rhwystredig, oherwydd mae'n stopio chi rhag eisiau mynd adra, ac mae'n rhoi pwysau ar fy rhieni i fynd â fi yn y car yn hytrach na'r trên achos ei fod yn fwy costus ac mae'n rhatach mynd yn car."\nMae Elin Roberts yn credu bod teithwyr yn osgoi trenau am eu bod mor ddrud\nNewid prisiau fyddai blaenoriaeth Elin pe bai hi mewn grym.\n"I ddechrau, faswn i'n gobeithio ei wneud o'n rhatach ac yn fwy fforddiadwy," meddai.\n"Yn ogystal â hyn, mi faswn i'n agor yr hen reilffyrdd hefyd - mae 'na ddigon draciau sydd wedi cael eu cau yn y gorffennol, a mi fasa hynna'n rhywbeth 'sa'n helpu hefyd."\n3.2 pwynt gwefru ar gyfer ceir trydan sydd i bob 100,000 o'r boblogaeth yng Nghymru\nYmhlith heriau'r degawd sy'n dod mae newid sylfaenol ym mholisïau trafnidiaeth, gyda disgwyl i geir petrol a disel newydd gael eu gwahardd yn 2030.\nEr bod ceir trydan yn opsiwn amgen, dywedodd arbenigwr y llynedd ei bod hi'n "anodd iawn" teithio Cymru mewn car o'r fath oherwydd diffyg pwyntiau gwefru cyflym.\nMae ystadegau diweddar gan Adran Trafnidiaeth Llywodraeth y DU yn dangos mai 3.2 pwynt gwefru o'r fath sydd i bob 100,000 o'r boblogaeth yng Nghymru - y ffigwr isaf ond un ymhlith holl genhedloedd a rhanbarthau'r DU.\n'Dim ateb dros nos'\n'Nôl ym Mhen Llŷn, mae Meurig Jones yn credu bod angen "gwell lôn" na'r A470 fel bod busnesau fel Williams a Williams yn gallu masnachu ymhellach i'r de.\n"Mae isio sbïo arno fo, ond 'dan ni ddim am gael ateb dros nos," meddai.\n"Mae'n andros o job buildio lôn digon da a 'dan ni ddim haws ag altro be' sgynnon ni. Mae isio lôn newydd, rili, reit trwodd."\nGalw am fwy o arhosfannau ar yr A470\n'Trenau dal ddim yn rhedeg ar amser'


► Dydd Gwener Du 2021 - HOTH BRICKS ► Dydd Gwener Du 2021 - HOTH BRICKS\nDydd Llun Seiber 2021 ar y Siop LEGO: Gadewch i ni fynd!\n29/11/2021 - 00:05 Du Dydd Gwener 2021 Newyddion Lego Siopa\nGadewch i ni fynd am gynigion hyrwyddo Cyber Monday 2021 mewn fersiwn LEGO gyda rhai cynigion a fydd, heb os, yn hawdd dod o hyd i’w cynulleidfa, gan wybod y gellir eu cyfuno â’i gilydd a bod y rhai a lansiwyd ers dechrau Dydd Gwener Du yn dal i fod yn weithredol:\nMae'r a 40484 Iard Flaen Siôn Corn yn cael ei gynnig bob amser o 170 € o brynu\nSet Star Wars LEGO 40483 Lightsaber Luke Skywalker bob amser yn cael ei gynnig ar gyfer prynu'r set 75313 AT-AT\nY plaid Blanced cnu 5007023 yn cael ei gynnig o 200 € o brynu (Aelodau VIP)\nPolybag y Creawdwr 30576 Coeden Nadolig bob amser yn cael ei gynnig mewn Storfeydd yn unig o 40 € o brynu\nA dewis setiau mewn hyrwyddiad (-20% / -30%)\nAr gyfer Aelodau rhaglen VIP, Mae LEGO yn cynnig y cwpon o 5 € ar 455 pwynt yn erbyn 750 fel arfer. Mae'n bosibl cynhyrchu hyd at bedwar cwpon gan fanteisio ar y cynnig hwn. Sylwch y gellir defnyddio sawl cwpon wedyn ar yr un drefn.\nCYBER DYDD LLUN 2021 SWYDDOGION AR Y SIOP LEGO >>\n1 o bwyntiau VIP LEGO i'w hennill: mynediad am ddim bob dydd\n27/11/2021 - 13:51 Du Dydd Gwener 2021 Newyddion Lego Rhaglen VIP LEGO\nYchydig o atgoffa pawb sydd am geisio ennill y miliwn o bwyntiau VIP a chwaraewyd gan LEGO ar y ganolfan wobrwyo ar achlysur Dydd Gwener Du 2021: mae pob cyfranogiad yn rhad ac am ddim ac nid oes angen gwario'ch pwyntiau gwerthfawr. Gallwch chi gymryd rhan unwaith y dydd tan Dachwedd 29 ac mae'r gwaddol dan sylw yn cynrychioli cyllideb o € 6667 i'w wario ar y siop ar-lein swyddogol neu yn y LEGO Stores trwy gyfnewid pwyntiau. Byddwch yn ofalus, mewn gwirionedd mae pedair miliwn o bwyntiau i'w hennill, rhoddir miliwn ar waith bob dydd yn ystod y llawdriniaeth. Yn 2020, enillodd tri Americanwr ac un Ffrancwr y diwrnod.\nDim ond aelodau o'r rhaglen VIP sy'n preswylio mewn gwledydd cymwys a ddiffinnir gan y rheoliadau all gymryd rhan: Ffrainc, y Swistir, yr Almaen, Denmarc, Sweden, Norwy, Hwngari, Iwerddon, y Deyrnas Unedig, UDA a Chanada (y tu allan i Québec). Bydd y raffl yn digwydd ar 03/12/2021.\nSylwch fod LEGO bellach yn arddangos rhestr enillwyr y gwahanol rafflau a drefnir ar ganolfan wobrwyo VIP à cette adresse.\nYn Amazon: Prynwyd 2 gynnyrch LEGO, y 3ydd am ddim\n26/11/2021 - 08:59 Du Dydd Gwener 2021 Newyddion Lego Siopa\nYn y Dydd Gwener Du hwn 2021, mae Amazon hefyd yn gwneud y cynnig hyrwyddo clasurol ar gynhyrchion LEGO: Os ydych chi'n archebu tri chynnyrch LEGO sy'n gymwys ar gyfer y cynnig o'r detholiad o setiau LEGO Technic, Ninjago, CITY, Friends, Classic neu hyd yn oed DUPLO a gynigir, y rhataf cynigir cynnyrch.\nEr mwyn manteisio arno, does ond angen i chi ychwanegu tri o'r cynhyrchion o'r detholiad yn eich basged, bydd y cynnig yn cael ei gymhwyso'n awtomatig cyn talu'r archeb. Cynnig nad yw'n gronnus, yn ddilys unwaith yn unig fesul cyfrif cwsmer.\nCAEL 3 SEFYDLIAD LEGO AR GYFER PRIS 2 YN AMAZON >>\nYn Cdiscount: Prynwyd 2 gynnyrch LEGO, y 3ydd am ddim\n26/11/2021 - 08:41 Du Dydd Gwener 2021 Newyddion Lego Siopa\nYn y Dydd Gwener Du hwn 2021, mae Cdiscount yn mynd gyda'i gynnig hyrwyddo arferol ar gynhyrchion LEGO a allai ganiatáu i rai arbed ychydig ewro: Os ydych chi'n archebu tri chynnyrch LEGO sy'n gymwys i gael y cynnig o'r detholiad o setiau LEGO Technic, Ninjago, CITY, Friends , Clasurol neu hyd yn oed DUPLO wedi'i gynnig a'ch bod chi'n nodi'r cod BLACKLEGO yn y fasged cyn dilysu'r archeb, cynigir y cynnyrch rhataf.\nSylwch, dim ond unwaith yr archeb y bydd y cynnig yn berthnasol. Os yw'r gorchymyn yn cynnwys mwy na thri chynnyrch cymwys, dim ond un cynnyrch fydd yn cael ei gynnig (y rhataf o'r bwndel).\nMae'r cynnig yn ddilys tan Dachwedd 29, 2021.\nAr y Siop LEGO: Mae set AT-AT LEGO Star Wars 75313 ar gael!\n26/11/2021 - 01:00 Du Dydd Gwener 2021 Newyddion Lego Star Wars LEGO LEGO 2021 newydd Siopa\nMae'n amser. Set Star Wars LEGO 75313 AT-AT bellach ar gael i'w werthu yn y siop ar-lein swyddogol. Yn y blwch mawr hwn o 6785 o ddarnau a werthwyd am bris cyhoeddus o 799.99 €, digon i gydosod model mawreddog o'r peiriant ynghyd â naw minifigs, dau Feiciwr Speeder a phlât cyflwyno. Mae bron popeth wedi'i ddweud eisoes am y set hon, mae'n fodel llwyddiannus iawn a ddylai apelio at holl gefnogwyr y bydysawd Star Wars sy'n gallu ei fforddio.\nOs byddwch chi'n cwympo amdani ar unwaith, bydd LEGO yn rhoi copi o'r set i chi 40483 Lightsaber Luke Skywalker i ddiolch i chi am fod yn un o'r cyntaf i brynu'r blwch mawr hwn. Gallwch hefyd geisio aros tan ddydd Llun, Tachwedd 29, 2021 i fanteisio ar y cynnig Cyber Monday a fydd yn caniatáu i chi gael cynnig blanced gnu (cyf. 5007023) o 200 € o bryniant, ond rydych chi'n cymryd y risg o dorri cynamserol handlen saber y casglwr. Yn ôl yr arfer, chi sydd i benderfynu.\nRHYFEDD LEGO STAR 75313 YN MYND AR Y SIOP LEGO >>\nbonws: Mae pwyntiau VIP yn cael eu treblu ar y set 10291 Queer Eye - The Fab 5 Llofft (109.99 €).


Caerphilly - Canmol sesiynau dementia ar-lein\nNewyddion Newyddion Mai 2020 Canmol sesiynau dementia ar-lein\nCanmol sesiynau dementia ar-lein\nFfrindiau Dementia digwyddiad, Ty Penallta, 2019.\nMae'r Aelod o'r Senedd (AS) dros Gaerffili, Hefin David, wedi canmol gwaith Cyngor Bwrdeistref Sirol Caerffili wrth gefnogi hyfforddiant dementia-gyfeillgar i wirfoddolwyr yn ystod y cyfyngiadau symud.\nMae elusennau dementia wedi dweud y bydd gwasanaethau yn parhau ar gyfer pobl sydd angen cymorth yn ystod y cyfnod hwn, wrth iddynt addasu i'r ffyrdd digidol newydd o weithio. Mae hyn yn golygu adnoddau ar-lein newydd, a fydd yn galluogi pobl i gael hyfforddiant o ran cymorth dementia yn ystod y cyfnod hwn o gadw pellter cymdeithasol.\nSefydlodd Cymdeithas Alzheimer's y fenter Ffrindiau Dementia i helpu'r sawl sy'n byw gyda'r cyflwr yn y gymuned. Yn y gorffennol, cynhaliodd Cyngor Bwrdeistref Sirol Caerffili ddigwyddiadau Ffrindiau Dementia mewn llyfrgelloedd a safleoedd eraill.\nEr bod sesiynau wyneb yn wyneb wedi'u gohirio ar hyn o bryd, mae'r wefan Ffrindiau Dementia yn dal i gynnig y cyfle i ddod yn Ffrind Dementia trwy gwblhau sesiwn wybodaeth ar-lein.\nDywedodd Hefin David AS, a oedd hefyd yn canmol Tîm Partneriaeth Ranbarthol Gwent: “Mae'n braf gweld dechreuad ymgyrch Ffrindiau Dementia ar-lein sy'n tynnu sylw at bwysigrwydd cymunedau Dementia-gyfeillgar, y gwaith sy'n digwydd a sut mae rhannu syniadau, gwybodaeth a negeseuon.\n“Mae'r cymorth i'r sawl trigolyn sy'n dibynnu ar y gwasanaethau a ddarperir gan Dîm Partneriaeth Ranbarthol Gwent yn hanfodol er mwyn cynnal iechyd a lles yn ystod y cyfnod anodd iawn hwn.”\nMae Cymdeithas Alzheimer's yn diffinio Ffrind Dementia fel rhywun sy'n dysgu am ddementia, fel y gallant helpu eu cymuned.\nDywedodd y Cynghorydd Carol Andrews, Dirprwy Faer Cyngor Bwrdeistref Sirol Caerffili a Hyrwyddwr Ffrindiau Dementia: “Roedd yr wythnos diwethaf i fod yn Wythnos Gweithredu Dementia, ond mae hi wedi'i gohirio tan yn ddiweddarach eleni, gyda dyddiad newydd i'w gyhoeddi.\n“Mae'n bwysig bod gwasanaethau yn gallu parhau ac rwy'n falch eu bod nhw, er mewn fformat gwahanol.”\nYchwanegodd y Cynghorydd Carl Cuss, Aelod Cabinet dros Ofal Cymdeithasol a Lles: “Mae'n bwysig bod elusennau'n gallu addasu yn ystod y cyfnod anodd hwn er mwyn parhau i gyflawni eu gwaith pwysig. Hoffai Cyngor Bwrdeistref Sirol Caerffili atgoffa pawb y gallant gymryd camau i ddod yn Ffrind Dementia gyda'r sesiynau gwybodaeth ar-lein hyn.”\nI fynegi diddordeb mewn dod yn Ffrind Dementia gyda Chymdeithas Alzheimer's, ewch i: https://bit.ly/2WIn76G


Llafar Bro: Y Pigwr- parcio\nWrth groesawu ysbryd nadoligaidd Cyngor Gwynedd yn caniatáu parcio am ddim ym meysydd parcio'r dref dros yr ŵyl ddiwedd llynedd, digon dilewyrch oedd masnach y siopau yma, wedi'r cyfan. Natur ddynol ryw ydi ceisio cael y fargen orau am bob ceiniog, ac yn anffodus, nid oes gan fasnachwyr lleol obaith o gystadlu yn erbyn grym archfarchnadoedd mawrion 'lawr y côst' a Phorthmadog.\nFelly, yn y trefi hynny y gwariwyd y mwyafrif o bunnoedd pobl 'Stiniog, gwaetha'r modd. Ond i fynd yn ôl i'r mater o godi ffî am barcio, onid yw'n hen bryd i'r Cyngor benderfynu dileu'r tâl ym meysydd parcio Blaenau Ffestiniog am byth?\nEfallai na wnaiff lawer o wahaniaeth yn ystod y gaeaf, beth bynnag, ond yn yr haf, byddai'n sicr o fod yn fanteisiol i gael ymwelwyr i aros yn y dref, a gwario'u harian yma. Beth am awgrymu hyn i uchel swyddogion y cyngor sir, chwi feidrolion o wasanaethwyr lleol? Mi fyddai'n werth rhoi cynnig ar arbrawf o'r fath, o leia'.\nI'r perwyl hwnnw, rhyfeddod yn wir oedd teithio heibio Llyn Ogwen, ganol wythnos yn ddiweddar, a gweld cannoedd o foduron wedi hawlio pob troedfedd sgwâr o leoedd parcio. Roedd pob pafin wedi eu hawlio gan geir estroniaid hefyd, a hynny'n anghyfreithlon, (i fod). Cannoedd o geir o ochr arall i Glawdd Offa, yn cael parcio, yn rhad ac am ddim, drwy garedigrwydd, neu'n hytrach ffolineb Cyngor Conwy, am hynny o amser y dymunent. A faint o arian sydd yn cylchdroi yn ardal Ogwen/Nant Ffrancon oherwydd ymweliadau'r gwenoliaid hyn?\nMae'r dringwyr/cerddwyr hynny sy'n ymweld â'r fro honno yn dod â'u pecyn bwyd a'u diod gyda hwy, ac yn prynu hynny o danwydd sydd ei angen cyn cychwyn ar y daith i'n plith, ac yn cyfrannu'r un hatling at economi Dyffryn Ogwen, na Chymru.\nOnd gyda'r datblygiadau sy'n digwydd ym myd twristiaeth yn ardal 'Stiniog yn ddiweddar, mae'r potensial yn enfawr. Ac yn sgil datblygiadau'r blynyddoedd diweddar, mae gwir angen codi proffil yr hen dref hon.\nOs gellir denu cyfran fechan o'r miloedd sy'n arfer ymweld â Phorthmadog a'r Betws - a Dyffryn Ogwen, dros yr haf i Flaenau Ffestiniog, yna fe ddaw'r llewyrch yn ôl i dre'r llechi. Ond yn gyntaf, rhaid sicrhau atyniadau i'w cadw yma, ac yn ychwanegol, trefnu parcio am ddim yn y meysydd parcio yma.\n[Ymddangosodd yr erthygl hon yn wreiddiol yn rhifyn Ionawr 2015. Gwnaed mân newidiadau yma i adlewyrchu'r tymor.]\nLabels: economi, parcio, Pigwr, Siopau


E-fwletin Mawrth 31ain, 2014 | Cristnogaeth 21\nE-fwletin Mawrth 31ain, 2014\nEr bod ymron i bythefnos wedi mynd heibio ers i George Osborne gyhoeddi ei gyllideb, mae’r datganiad a wnaed gan Oxfam ynglŷn â’r bwlch rhwng y tlawd a’r cyfoethog yn dal i fod yn destun trafod mewn sawl lle. Yn wir, mae cyhoeddiad gwreiddiol Oxfam yn dyddio’n ôl i ganol Ionawr, ar drothwy cynhadledd economaidd y Fforwm Rhyngwladol yn Davos, yn Y Swistir. Mewn adroddiad ar gyfer y cyfarfodydd hynny y paratowyd adroddiad cyntaf Oxfam, oedd yn dweud bod yr 85 o bobl gyfoethocaf yn y byd yn berchen ar yr un faint o gyfoeth â’r 3.5 biliwn tlotaf – sef hanner poblogaeth y ddaear. Fe seiliwyd y dystiolaeth ar y tabl o gyfoethogion a gyhoeddwyd gan y cylchgrawn Americanaidd, Forbes, ar gyfer y flwyddyn 2013. Ond o fewn ychydig wythnosau, roedd rhestr 2014 wedi ei chyhoeddi gan Forbes, a gwelwyd bod y ffigwr wedi newid, a’r sefyllfa wedi gwaethygu. Erbyn dechrau Mawrth eleni, roedd cyfoeth cyn lleied â 67 o’r bobl gyfoethocaf yn cyfateb i’r 3 biliwn tlotaf.\nOddi ar hynny, mae’r ffigurau wedi cael eu cyhoeddi ledled y byd mewn gwahanol ffurfiau, ar radio a theledu, mewn papurau newydd ac ar liaws o wefannau cymdeithasol.\nYma yng ngwledydd Prydain, roedd y dystiolaeth yn dangos bod y pum teulu sydd ar frig y rhestr – gyda’i gilydd – yn gyfoethocach na’r 12.6 miliwn sydd ar y gwaelod. Ond yr hyn sy’n peri pryder yw bod y bwlch yn lledu, gyda’r cyfoethog yn casglu rhagor o eiddo bob blwyddyn tra bod amgylchiadau’r tlodion yn gwaethygu.\nMae’n werth cofio am sylwadau’r colofnydd Caitlin Moran a soniodd mewn erthygl ddiweddar yng nghylchgrawn y Sunday Times am ymgyrch y llywodraeth i gwtogi’r budd-daliadau sy’n cael eu talu i’r rhai anghenus mewn cymdeithas. Roedd hi am bwysleisio ei bod hi ei hun yn dod o deulu a fagwyd ar fudd-daliadau, ac mae’n gresynu fod cymdeithas erbyn heddiw yn ei weld yn beth mor ffasiynol i dargedu’r hyn sy’n cael ei alw yn ‘benefit fraud’. Ac meddai hi, “The irony is, of course, that the working-class benefit fraud costs £1.2 billion a year, while tax evasion – inevitably a middle-class crime – costs £14 billion annually.”\nMewn byd delfrydol, byddai democratiaeth yn gofalu bod y cyfoethog yn cael eu trethu’n deg i helpu’r tlawd. Nid y ffaith bod yna gyfoethogion yn bodoli sy’n poeni dyn, ond yr awgrym bod llywodraeth Prydain, fel sawl gwlad arall, yn fwriadol yn dandwn y lleiafrif cyfoethog ac yn eu swcro ar draul y mwyafrif tlawd. Mae’r eironi’n drymlwythog pan gofiwn mai dim ond deunaw mis sydd ers inni fod yn gwrando ar addewid gwag y Canghellor ein bod i gyd yn rhan o’r hirlwm darbodus.\nMae’n galonogol gweld problem tlodi’n cael blaenoriaeth gan y Pab Ffransis, ac yntau’n amlwg wedi bod dan ddylanwad yr Archesgob Hélder Câmara (1909 – 1999), ymysg eraill. Fe gysergodd Câmara ei fywyd i wasanaethu Crist ymhlith tlodion Brasil, ac roedd y Fam Teresa hithau yn cydnabod ei bod yn edmygu ei weledigaeth. Ac wrth gwrs, Câmara sydd biau’r dyfyniad ysgytwol hwnnw: “Os rhoddaf fwyd i’r tlodion, caf fy ngalw’n sant. Os gofynnaf pam eu bod yn dlawd, caf fy ngalw’n Gomiwnydd.”\nCofnodwyd hwn yn E-Fwletin ar Mawrth 30, 2014 gan Golygydd.\n← E-fwletin Mawrth 24ain, 2014 Lee Seung-U yn Aberystwyth →


Cyflwyno Asesiad o Effaith ar Ddiogelu Data at ddibenion ymgynghori | ICO\nCyflwyno Asesiad o Effaith ar Ddiogelu Data at ddibenion ymgynghori\nEin diben ni wrth brosesu’r wybodaeth hon yw cael asesu Asesiad o Effaith ar Ddiogelu Data (DPIA) a gyflwynwyd at ddibenion ymgynghori ac ymateb i chi.\nRhaid i reolwyr data gyflwyno DPIAs i ni os nad oes modd i risgiau’r gwaith prosesu arfaethedig gael eu lliniaru. Bydd yr wybodaeth hon yn cynnwys enw a manylion cysylltu cynrychiolydd y rheolwr.\nRydym yn defnyddio’r data a gesglir ar y ffurflen i gofnodi’r DPIA ac i wneud penderfyniadau am y gwaith prosesu. Gallem gysylltu â chi i gael rhagor o wybodaeth ac i roi gwybod ichi am ganlyniad yr ymgynghoriad.\nRydym yn prosesu data personol ar y ffurflen ymgynghori ynghylch DPIA yn rhinwedd ein swydd fel rheoleiddiwr, felly mae gennych chi hawl i wrthwynebu’n gwaith i brosesu’ch data personol. Mae yna resymau dilys pam y gallem wrthod eich cais, sy’n dibynnu ar pam rydyn ni’n ei brosesu.